
Parada di Medaya Aruba diabierne ultimo 


4 Miembro di 
Schutterij a haya nan 
medaya di merito 




TABATA diabierna ultimo, cu a tuma lugar e asina 
yama “medal parade” na Savaneta Kamp, unda si- 
gur e tabata un momento special, unda 4 persona di 
Aruba a recibi nan medaya di merito. 

Manera esnan condecora mes a bisa, cu el a dura 
basta tempo, pero porfin a Gobierno di Reino a 
corda riba nan. Tur esald p’e hecho cu nan a sirbi 
Reino Hulandes, den periodo di guerra, pero tambe 
a otorga medaya di merito na algun veterano hoben, 
kendenan a haci trabao humanitario na Haiti. 

Comandante di Mariniers Kazerne LTKOLMARNS 
T.A. van Dishoeck tabatin palabra di reconocimento 
p’e veteranonan y a repasa parti di nan historia, sigur 
ora den tempo di guera nan a lucha pa percura pa 
defende e parti di Hulanda aki banda. 

Nan tur merece e reconocimento aki, maske cu el a 
tuma su tempo pa awor a haya nan medaya di merito. 

Comandante T.A. van Dishoeck den compania di 
Gobernador interino, sra. Yvonne Lacle Dirks a pega 
e medayanan na nan bachi. 

E condecoradonan ta: Korporaal Schutter Elino 
Ricardo Winldaar, Korporaal Schutter Jose Maria 
Dania, Schutter Emeterio Angela y e Mobilisatie- 
Oorlogskruis a ser otorga na Schutter Marcelino 
Gomez. 

Tur esaki a sosode den presencia di nan respec- 
tivo famia y tambe miembronan di Marina Real. 

E 4 militarnan cu a haya medaya tambe, pa cu nan 
ayudo humanitario na desasternan natural, e biaha aki 
na Haiti 2016: Ta: SMJRMARNALG (Dirk) Terbeek; 
SGTMARNVB (Brian) De Beer; KPLMARNALG 
(Mark) Kleiweg y KPLMARNALG (Joeri) Welten. 

Despues di e parti oficial aki, tur presente a haya 
oportunidad di felicita e condecoradonan, intercam- 
bia algun anecdota di pasado. 

Tambe nan a goza di e tradicional “Blauwe Hap”, 
sigui pa un almuerzo, durante cual a discuti e tem- 
ponan aya, cu manera a ser bisa, no ta diferente di e 
situacion di awendia. 

E dia a ser clausura cu un bishita na Marine Wa- 
tersport Centrum, unda tur presente por a brinda 
p’exitoso dia ald y asina clausura un momento sigur 
historico p’e condecoradonan. 

Minister dr. Carlos "Alex" Schwengle na nomber di 

HCCA a haci donacion di 
10 mil florin na Fundacion Cas Marie 



SIMAN pasa Fundacion Health Care Con- 
ference Aruba HCCA su directiva conhunta- 
mente cu Minister di Salud Publico, Cuido 
di nos Grandinan y Deporte, dr. Carlos Alex 
Schwengle a haci un bishita na Cas Marie 
pa entrega un check di 10 mil florin cu ta 
fondonan cu a recauda cu e conferencia teni 
recientemente. 

E fondo recauda a bin dor di e suma cu par- 
ticipantenan a paga durante nan registracion 
y e organisacion HCCA a scoge Fundacion 
Cas Marie pa haci e donacion. 

Cada 2 aña ta organisa e Health Care Con- 
ference Aruba di cual e prome tabata na 
2015 y e aña aki tabatin e di dos. 

“Nos a haci un promesa na Cas Marie y 
na nos mes. Nos a organisa e HCCA pa 
tin unidad den e veld entre e partnernan y 
tin 3 grupo grandi”, Minister Schwengle a 
comenta. 

E 3 gruponan t’e politiconan, beleidsmaker 
y profesionalnan y a ripara cu tabata hopi 
bon di a trece e gruponan hunto pa papia 
over di e futuro di maneho di salubridad. 

Esaki no ta solamente pa Aruba so, pero 
region tambe. Pa asisti n’e conferencia a 
invita Corsou, Bonaire, Saba, St. Eustasius, 
St. Maarten y Hulanda, pero tambe a invita 
partnernan internacional for di Merca, Ca- 
ribe, Colombia y Venezuela. 

E intencion tabata pa sa ldco e maneho mes- 
ter ta, kico t’e recomendacion internacional 
y kico lo bay traha pa Aruba. Tur esaki ta 


pa tin un consensus y pa stop di bringa cu 
otro y traha mihor cu otro. 

E intencion ta p’e conferencia simbolisa un 
area di cuido den comunidad cu lo mester 
pa inverti mas den dje y a dicidi tambe cu 
cada 2 aña lo scoge un grupo den e sector 
boluntario cu ta dedica na cuido cu t’ey pa 
yuda e comunidad pa yuda nan. HCCA a 
scoge pa haci donacion na Cas Marie, cu ta 
un fundacion cu Minister Schwengle tin na 
curason pa motibo cu nan ta haci trabounan 
bunita cu e hendenan grandi. 

Fundacion Cas Marie ta trata cu un grupo 
hopi vulnerabel cu ta hendenan grandi cu 
tin problema cu memoria y tambe esnan cu 
por ta nan no tin e problema di demencia 
ainda, pero ta den e fase inicial di demencia. 
Nan ta purba di duna atencion, haci ac- 
tividad, etc. P’asina purba stop e inicio di 
demencia y pa prolonga pe memoria keda 
mas largo posibel. Tambe Cas Marie tin e 
tarea di ta un lugar di pasadia. 

Nan por tin e “mantelzorg”, por tin hende 
pa mira pe grandinan tur dia, pero nan 
tambe mester descanso p’asina nan por bay 
haci nan diligencianan personal y Cas Marie 
ta lceda cu nan. 

Pa Minister Schwengle Cas Marie ta mucho 
chikito y tin hopi necesidad pa tin mas Cas 
Marie. Via plataforma di Cuido di nos Gran- 
dinan lo tuma contacto cu nan pa mira kico 
e necesidad ta y con lo yena esaki. 

Pero tin mester di mas instancia manera Cas 
Marie, pasobra e problema di demencia lo 
bira mas grandi den comunidad. 



P’e motibo ald Ministerio di Salud Publico 
a tuma e iniciativa via HCCA pa duna un 
donacion di e suma di 10 mil florin na Cas 
Marie y nan ta sigur cu e fundacion lo tin un 
bon uzo pe donacion. Minister Schwengle a 
invita e otro partnernan cu ta kere di mira 
un balor pa inverti den e fundacion pa tuma 
contacto cu Cas Marie, di cual e fondo fi- 
nanciero lo haya un bon uzo y ta bay bek 
pe comunidad. 

E forma di proceder di OM 



Ta crea masha duda 


Segun drs. Pual Croes 


MIRANDO e trato con Ministerio Publico a bin ta trata Minister drs. Paul 
Croes, te cu e mandatario a acusa Ministerio Publico di a secuestra su persona 
y su famia, pa no menciona gobernacion tambe. 

A surgi e pregunta na Minister drs. Paul Croes si ainda e tin confianza den nos 
sistema legal, den nos Ministerio Publico, e mandatario awe tin su dudanan. 


“N’e momento aki mi por bisa cu mi confianza a bira menos pa motibo di e tar- 
danza. En todo caso, cu nos ta pasando den dje. 

Por a spera cu e caso aki por tin un diligencia, manera Fiscal mes a declara den 
su conferencia di prensa, y pesey mi a tuma un decision politicamente etico, na 
mi parecer. 

Pa duna OM e espacio necesario p’e respet cu bo tin p’e autoridadnan. 

P’e respet di e independencia cu nos tin p’e aparato hudicial, 
pero mi ta ripara cu e tardanza aki, ya caba ta ponemi den 
un situacion inhusto. 


Tur esald ta pone cualkier hende crea duda den e 
proceso cu Ministerio Publico ta aplicando e.o. den 
su caso”, segun drs. Paul Croes. 


MINISTERIO PUBUCO 
NO TIN REACCION 


RELACIONA cu e con- 
ferencia di prensa di Minis- 
ter Paul Croes y su abogado 
mr. Marije Vaders, for di 
prome ora di ayera mainta, 
a busca pa sa si Ministerio 
Publico por tin reaccion riba 
loke a ser treci dilanti. 
Segun e vocero di OM, nan 
no tin nada di declara. Asina 
cu tin noticia, lo emiti un 
declaracion. Ann Angela 
a confirma cu te ainda ta 
solamente 2 persona so tin 
deteni y nan ta na KIA y t’e 
dos hombernan, kendenan 
tambe ta sospechoso den e 
caso Ibis. 

Esaki so e por declara ta 
awor, mientras cu e inves- 
tigacion ta sigui. 

Jacky van Putten, POR 

Mamancm soltero 
mester di un man 
urgentemente 


OTRO fin di siman 
exitoso na unda E Plat- 
aforma Nobo, POR a 
sali pa encontra cu e 
ciudadanonan. “Mi per- 
sona tabatin e previlegio 
pa drenta e bario di de 
Vuyst y becindario. Mi 
a haya e oportunidad di 
combersa y scucha e pre- 
cupacionnan cu tin serca 
nos hendenan. 

Loke a impresionami hopi 
t’e situacion di mamanan 
soltero cu ta luchando 
nan so of cu poco ayuda 
p;asina sobrevivi. 

E placa cu nan ta haya 
di Gobierno no ta sufici- 
ente, ademas e placa no 
ta yega pa cumpra loke 
mester den cas p’asina 
e muchanan por tin un 
bida digno y respeta. 

Trabou ta dificil (aunke 
mayoria lder traha), pa- 
sobra no tin unda pa 
laga nan yiunan. E costo 
di creche ta demasiado 
halto y nan no por pague. 
Hopi di e mamanan 
soltero aki ta biba den 
casnan di Gobierno y e 
muchanan no tin ningun 
facilidad adecuado pa 
recrea. 

Canchanan di deporte cu 
nunca a haya atencion 
desde ultimo elección. 


No tin ningun opvang 
trai merdia pa nan yi- 
unan cual ta laga e por- 
ta hancho habri pa por 
scoge e mal caminda”. 

Segun Jacky van Putten, 
den nos Plan di Accion, 
nos a identifica e necesi- 
dad grandi aki pa duna 
apoyo na nos mamanan 
soltero cu no tin trabou 
y tambe esnan cu menos 
recurso. 

Un di nos meta ta 
duna importancia na 
asuntonan social como 
fundeshi di nos sociedad, 
esaki pa medio di e.o: 
Stimula cobradornan di 
onderstand cu por traha 
pa subi mercado laboral. 
Adaptacion y moderni- 
sacion di e areglo di ca- 
nasta básico; Reforsa e 
posicion di centro di bari- 
onan como pilar di con- 
vivencia dentro di nos co- 
munidad; Créchenan cu 
ta cumpli cu normanan 
di calidad lo por wordo 
subsidia cu un maximo di 
10 cupo pa créche pa crea 
un tarifa social p’esnan di 
menos recurso. 

Enfoca riba prevencion 
di abuso di mucha y 
hende muher, embaraso 
hubenil y adiccion di 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
&jg Buckñt 


/5 yrd 

Junior Buckef 


JOvrd 


Srntjff 


droga y alcohol y tambe 
conscientisacion di esnan 
vulnerabel den nos comu- 
nidad di nan derecho y 
posibilidadnan di sosten 
y ayudo social. 

Reforsa y duna atencion 
na Voogdijraad p’asina e 
instancia aki por eherece 
su funcion na un forma 
mas efectivo. 

Reforsa posicion di De- 
partamento di Asunto 
Social pa inclui punto di 
sosten bek den barionan 
como tambe promove 
sinergia cu Departamen- 
to di Labor y DPL. 

E problematica aki di 
mama soltero ta toca 
Jacky van Putten masha, 
especialmente pasobra 
e mes tabata un mama 
soltero cu su prome yiu 
pa basta aña. 

\ 



“Mi a sinti loke nan ta 
papia cu mi di nan situa- 
cion. Danki na mi mama 
stima Rinolfa Wiersma 
(d.f.m) cu a apoyami cu 
mi por a traha. Como 
candidato muher riba E 
Plataforma Nobo POR 
nos lo bay percura cu 
mamanan soltero haya 
e debido atencion y so- 
lucionnan real wordo 
brinda. 

E ta rekeri esfuerso 
di e mama pa ta parti 
di su solucion dor 
di educa su mes y 
tuma pasonan con- 
creto cu apoyo di 
Gobierno p’asina 


mehora su situacion. 

Pa mas informacion di 
nos Plan di Accion por 
subi nos website di POR 
www.forsanobo.com y 

download esald. 



ManriqueOaprHes 



C VITy^vAAir^lS) 






Pfl MANTENE BO CURPA 
JONG Y SALUDABEL 


Yitamin l 

400 IU 


ALFA SU VITAMINA E 


Alfa su vifamino E to e suplemento pa mantene bo curpo 
jong asisfiendo bo den dlverso manera. 

E beneficio fundamental di Vilamina E pa su efecto 
antioxidonte den nos curpa, ta di duna proteccion na nos 
celufancm, Mescos cu p.e, un auto of un bais ta frustia, nos 
curpa tambe ta pasa den su fme di oxidaclon cu fa 
accefera embeheeimento. Pero e efecto antioxidante di 
vltamJna E, ta aslstj @ persona cu ta canciente dje 
imporfancfa di un curpa saludabel. 

Su forma di funciona ta cu Alfa su vitamina E fa mantene e 
sanger Rni, promoviendo asina un bon circuldcion den nos 
curpa cu na su furno ta crea efectonan sumamente 
beneficioso pa nos solud cardiovosculor, Adicionalmente 
e ta manfene e nervionan y nos musculonan den optima 
formo reduciendo e nsiconan arteriol como tambe di e 
curoson, E bon circuldcion cu vitcmino E ta promove ta 
hasta percura po ca bey y cutis saludabeL 


Pa loke ta trata personanan cu ta huma sigorta of cu ta 
wordo exponi na exceso di poEucion den alre., Alfa su 
Vilamino E ta ofreee un gran opoyo na nan. Den un caso 
osina por bisa cu e ta recomendabek hasto indispensabek 
pa ingert 1000 10 diario di e vilomina milogroso oki. N'e 
momento cu nos ingeri> e suplemento akL 
outomaticamente nos curpa |o obsorb e y preaerv e pc 
por ui'e e momento cue curpa mester di d|e durante 
fronscurso dl e dio, 

On suplemento natural, cu beneflcionon milogro$o pa e 
salud completo y tofal di nos curpa. 

Awo obtenibel na su cas Manrique Capriles Aruba cu 
telefon 5B3403A of na bo botico di preferencio. 

Bo curpa ta di bo. cuid'e! Y nos ta asisfi bo cu 
supleméntoncn poderoso pa bo solud totol, 































6 


AWEMainta Diamars, 27 Juni 2017 


Ministerdi Enseñansa y Famia, Michelle Hooyboer-Winklaar 


Anochi di informacion pa 
studiantenan bayendo Hulanda 
a surpasa tur expectativa 



MINISTERIO di Enseñansa a organisa 
diamars anochi un anochi informativo pa 
mas cu 100 studiante bayendo Hulanda 
pa estudio na nivel di HBO of WO. 

E meta di e anochi tabata pa yuda studi- 
antenan cu nan transicion for di Aruba 
pa Hulanda dor di duna mas informacion 
posibel. 

A combina e informacion entre esnan 
mas practico manera huisvesting, opvang 
y Arubalening, hunto cu otro informacion 
importante pe hobennan, pero tambe un 
anochi inspirativo pa hobennan cu ta 
comienso di un fase nobo den nan bida. 

E parti practico tabata presenta dor Depar- 
tamento di Enseñansa encuanto Arubalen- 
ing. Tambe tabata presente e Directora 
di Aruba Huis, mr. Shandra John, kende 
a duna informacion pe procedura rond di 
yegada. 

Asina cu e studiantenan yega eynan, ldco 
nan por spera y duna espacio na studian- 
tenan y mayor pa haci pregunta. 

Zahira Zandaam di Departamento di 
Enseñansa a duna un charla encuanto 
e aspecto di e “motivacion”pa scoge un 
area di estudio, y kico ta importante p’e 
studiantenan corda ora ta trata di tuma 
decisionnan. Tambe a presenta e resultado 
di un encuesta haci bou di studiantenan 
bayendo Hulanda. 

Na final di anochi tabatin un presentacion 
sumamente impresionante di un hoben 
Eldrion Regina di Corsou. 

E1 a duna un mensahe cu tur hende lo 
corda riba dje: E diferencia cu “focus” por 
trece den nos bida. 

Eldrion Regina ta un persona cu ta splica 
diferente topico riba media social, tambe 
el a studia na Hulanda y por a trece e parti 
ey dilanti. 

Minister Hooyboer-Winklaar a expresa 
cu e anochi informativo tabata un anochi 
exitoso y a sirbi como un plataforma pa tur 
studiante ricibi diferente informacion hopi 
necesario y Minister Hooyboer-Winldaar 
ta mira cu esaki ta un formula cu sigur 
mester sigui cun’e. 

“Mas informacion studiantenan tin, mas 
mihor e escogencia ta y na final di dia e 
meta di tur hende ta exito pa tur studiante 
cu ta regresa cu un diploma. 

Esey t’e motibo tras di e anochi aki, 
pa prepara mas mihor posibel p’asina yuda 
asisti nos studiantenan mas hopi posibel”, 
Minister Hooyboer-Winldaar a splica. 

KvK ta informa: 

Sr. Kawish Misier 
ta ser nembra como 
Vice-Presidente di 
Directiva di KvK 



CAMARA di Comer- 
cio (KvK) tin e honor di 
informa cu sr. Kawish 
Misier t’e Vice-Presiden- 
te nobo di su Directiva. 
Sr. Frans de Mey tabata 
esun cu e puesto di Vice- 
Presidente, pero pa moti- 
bonan personal e mester 
a desocupa e puesto aki. 

For di januari 2017 sr. 
Kawish Misier ta forma 
parti di Directiva di KvK 
y e t’asina tambe e miem- 
bro mas hoben cu a yega 
di tuma parti p’e fun- 


cion aki. Como miembro 
activo di Directiva, sr. 
Kawish Misier ta repre- 
senta e ‘young entrepre- 
neur’ di Aruba. 

Apesar di su edad rel- 
ativamente hoben sr. 
Kawish Misier tin hopi 
experiencia mirando cu 
desde 2010 e ta opera 
su propio negoshi y a sa 
di supera diferente ob- 
staculo combinando su 
estudio banda di esaki. 
Sr. Kawish Misier a grad- 
ua como Bachelor den 



- Residencial & Comercial 

- Servicio Rapido V 

- Servicio Profesional, Confiabel y 
Garantisa 

* Prijs di Awg. 65,- te max. di 7 

* Prices bdsed on 3,5% 6BO BA2V 


YAMA NOS NA: 

582-4684 


i nfopecotech aw 

w ww.ecotech a ru ba .co m 


Llkl Uf Ort 

Facebook 


Nos ta flcepta ATM ora 
di duna septic service 



Marketing y tambe den 
Accounting <Sc Finance 
na Universidad di Aruba 
y a continua pa su Master 
den International Busi- 
ness locual el a completa 
na aña 2016. 

Sr. Kawish Misier ta- 
bata semper hopi activo 
y asina a sa di wordo 
galardona cu titulonan 


manera “Hoben y Talen- 
toso” na 2014. 

Na 2012 el a sali ganador 
di e premio “Mission 
2 Brazil”. Ademas el a 
forma parti di e Parla- 
mento Hubenil di Reino 
y ta Fundador y Tesorero 
di Yes Aruba. 

KvK ta orguyoso di su 
Vice-Presidente nobo 


y sa cu por conta cu sr. 
Kawish Misier, kende 
semper ta atento pa con- 
tribui y yuda na bin cu 
ideanan inovativo pa 
bienestar di e comuni- 
dad empresarial y muy 
en particular e ‘young 
entrepreneurs’. 

KvK y su Directiva ta 
desea Kawish Misier hopi 
exito! 



Guardian Group 

Fatum 


Winner will be announced 

June 29* 2017 


Ikb International NV 

Klaas Kinsbergen 
Nominee of the Best 
in Business Award Aruba 


Guardian Group Fatum 

Best in Business Award 
Aruba 



























8 



AWEMainta Diamars, 27 Juni 2017 


Kiwanis Club of Palm Beach ta sigui cu 
un otro donacion na Micky's Foundation 


N’E instalacion di miembronan nobo den 
Kiwanis Club of Palm Beach, e club tabatin 
como invitato special señor Christiaan Van 
Es, kende a bin den nomber di sr, Gijs van 
de Rooij, kende ta fundador y President di 
Micky’s Foundation, pero actualmente den 
exterior. 

Durante a anochi ameno aki, Kiwanis Club 
of Palm Beach a presenta sr. Van Es e check 
simbolico cu ta representa e donacion haci 
na Micky’s Foundation. Esaki ta di tres aña 
cu Kiwanis Club of Palm Beach ta otorga un 
donacion n’e fundacion aki. 

Meta principal di Kiwanis Club of Palm ta 
pa yuda e muchanan di Aruba y di mundo 
pa haci nan calidad di bida, caminda lo por 
haci un diferencia den bida den e muchanan 
cu mas mester di dje. Y den e caso aki, e 
obhetivonan di e fundacion ta pas cu e meta 
di Kiwanis Club of Palm Beach 

Un tiki mas di Micky’s Foundation 

Micky’s Foundation a wordo funda na de- 
cember 2014 y e ta un iniciativa di e may- 
ornan di Micky. E mayornan tabata biba na 
Aruba y Micky a nace na 2009. Despues di 
tin 5 luna, Micky y su mama tabata envolvi 
den un accidente grave ocasiona dor di un 
manehador bao di influencia. 

Micky a surbibi e accidente, pero dor di e 
impacto, Micky a lceda cu solamente 40% 
di funcion di su celebro pa resto di su bida. 

Na Aruba, terapia specializa manera physio- 
therapia pediatrico, ocupacional pediatrico 
y terapia discurso pre verbal no ta existi y 


esey ta examente loke Micky tabata mester 
di dje. Pero no ta solamente Micky ta sufri 
di consecuencianan di paralisis celebral na 
Aruba, pero varios otro mucha tambe tin 
problemanan mental y/of motora serio. 

Ta pesey e mayornan di Micky a cuminza 
cu Micky’s Foundation. 

E fundacion te cu awor a duna terapia spe- 
cializa na 22 mucha na Aruba y ainda tin 10 
mucha mas riba waiting list. E obhetivo ta pa 
duna terapia intensivo specializa na casnan 
di e famianan pa 3 luna consecutivo dor di 
trece terapistanan pafo di Aruba. 


E proyectonan lo wordo organiza 3 biaha 
pa aña p’asina continuidad por wordo ga- 
rantiza. Ademas, terapia ta wordo duna den 
compania di un mayor, p’asina nan tambe 
por siña pa duna ehercisionan di terapia na 
nan yiu. 

Den corto, e fundacion ta purba di duna 
terapia gratuito, terapia specializa, terapia 
intensivo, continuidad di terapia, transmiti 
conocimiento, y terapia na cas. 

Pa mas informacion di Micky’s Foundation, 
bishita e pagina electronico www.mickys- 
foundation. com 



Aruba, 


Paytothe 

Orderof 


ouviT/vr/ohj 


|F/Venwou5XMD 



Smtomsa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Aruba Aloe ta pasa 
inspeccion di FDA y 
ISO cu gran exito 



CONSISTENTE- 
MENTE Aruba Aloe 
ta haci tur lo posibel pa 
segura un calidad ex- 
celente di su producto 
y servicionan. E compa- 
nia a comproba cu si bo 
traha duro seguramente 
bo ta logra bo metanan, 
y pesey ta anuncia cu 
recientemente y un bi- 
aha mas, nan a pasa nan 
inspeccion di ISO y FDA 
e aña aki. 

“The International Or- 
ganization for Standard- 
ization” (ISO) t’e desar- 
oyador di mas grandi den 
mundo pa companianan 
relaciona cu normanan 
internacional boluntario, 
cu ta reconoce e cumpli- 
mento di certificacionnan 
altamente respeta den 
henter mundo. 

Despues di un proceso 
di auditorio riguroso den 
april di 2015, Aruba Aloe 
a bira un di e prome com- 
pania na Antiyas pa logra 
obtene dos certificado di 
e “Internation Organiza- 
tion of Standardization”, 
cualnan ta: E certificado 
ISO 9001 p’e calidad 
halto di e sistema di ger- 
encia y e certificado ISO 
13485, cu ta demostra cu 
e compania ta cumpli cu 
e rekisitonan pa produci 
productonan medico di 
calidad halto, principal- 
mente nan cremanan di 
Alhydran. 

Pa mantene e certifica- 
cionnan aki, Aruba Aloe 
mester pasa dor di un 
inspeccion anual dor di 
auditornan di ISO, cual- 
nan a pasa cu gran exito, 
manteniendo tur dos 
di nan certificacionnan 


prestigioso. 

Pa por bende nan pro- 
ductonan na Merca, spe- 
cialmente productonan 
manera sunscreens, cual 
ta wordo considera un 
droga na Merca, Aruba 
Aloe ta wordo controla 
dor di e FDA (U.S. Food 
and Drug Administra- 
tion). 

Y den april di e aña aki, 
FDA a pasa henter un 
siman na Aruba pa haci 
un inspeccion “on-site” 
na Aruba Aloe Balm NV. 
Aruba Aloe a pasa e 
inspeccion aki exitosa- 
mente, y pesey por sigui 
distribui y promove nan 
productonan na Merca. 
Esaki tin hopi importan- 
cia, como cu Aruba Aloe 
ta spera di por gana un 
posicion mas fuerte den 
e mercado Mericano. 

Di acuerdo cu Market- 
ing Manager Jessica Pos- 
ner: “Ambos inspeccion 
ta demostra cu Aruba 
Aloe ta opera cu e nor- 
manan di mas halto pa 
por bende su variedad 
amplio di producto n’e 
mihor calidad. Mi no 
por caba di papia di nos 
coleganan extraordinario, 
kendenan ta traha dia 
aden y dia afo, pa segura 
rigurosamente cu tur e 
normanan halto wordo 
cumpli. Masha danld n’e 
team tremendo aki!” 

Managing Director Rem- 
ko van der Veldt ta se- 
ñala cu Aruba Aloe su 
meta p’e aña aki, ta pa 
comproba cu un compa- 
nia netamente Arubano 
por bira un compania cu 
ta opera globalmente. 


“Pasando e inspecci- 
onnan di FDA y ISO e 
aña aki, sigur lo yudanos 
pa logra nos meta di bay 


mundial.” E ta agrega, 
“Aruba Aloe su produc- 
tonan a bira e orguyo di 
Aruba, y segun cu nos ta 


bay mundial, nos meta 
ta pa extende e orguyo 
di nos bunita isla den tur 
skina di mundo.” 


ANUNCIO! 


Den cuadro di cumplimento cu reglanan di 
identificacion di cliente nos a manda diferente 
carta y recordatorio na clientenan cu nos falta 
nan informacion corecto y completo. 

Na turcliente cu ainda falta pa completa nan 
informacion den file, nos ta pidi nan pa sea asina 

bon di trece e infbrmacion mas pronto posibeL 



BANCO Dl CARIBE 

Ultimo caso di asesinato tabata na 2005 

Autoridadnan ta investigando caso di asesinato 
di un dama Colombiana na St. Eustatius 

Su pareha a keda deteni como sospechoso, kende tambe ta Colombiano 



STATIA - Tabata diadomingo madruga pa 
mas o menos 1 or, cu Polis di St. Eustatius a 
recibi informacion cu tin dos persona herida 
haya banda di Blijden Road na Concordia, 
St. Eustatius. N’e sitio, Polis a descubri un 
señora morto y e homber, ta herida. 

E ultimo aki a ser transporta inmediata- 
mente pa Queen Beatrix Medical Centre. 

Polis a cuminsa di biaha cu un investigacion 
intensivo di e incidente. Polis no a releva 
mucho detaye di loke por a pasa, y menos 
no a duna identificacion di e victimanan. 
Polis a laga sa cu na su debido tempo, e 
oficina di Ministerio Publico lo duna mas 
informacion di e susedido aki. 

Diadomingo merdia Oficina di Ministerio 
Publico a confirma cu e homber herida, 
a keda deteni, sospecha di ta envolvi den 
morto di e señora. 

Mester bisa cu un grupo grandi di 
mirones tabata presente den prome or- 
anan di diadomingo mainta n’e sitio. 
Ambos victima ta Colombiano. E homber 
ta traha na St. Eustatius na un compania 


local. E pareha tabata riba un crucero ainda 
diasabra atardi, pero despues nan no a ser 
mira mas, te ora cu a descubri e caso aki. 

Un informacion no confirma ta bisa cu 
un otro residente, kende ta biba den 
mesun cas, a bin haya e pareha riba 
vloer di e caso, sin duna señal di bida. 
Dicho persona a bolbe despues na un bar 
banda di F.D. Roosevelt Airport na Con- 


cordia y a informa e propietario di e caso, 
kende a informa Polis di e caso aki. 

E isla ta den estado di shock, pasobra tipo di 
hechonan asina no sa pasa n’e isla. E ultimo 
caso di asesinato a tuma lugar dia 29 di au- 
gustus na 2005, ora cu Leora “Lee” May Bau- 
er-Whitaker (75), a keda asesina en su cas. 
Recherchenan for di Bonaire a yega Statia 
pa yuda cu e investigacion. 


Tratamento di triple asesinato na Campo lo ta 25 di óctober 


WILLEMSTAD - Dia 24 juli 2016 ta- 
batin un tiroteo na Campo Alegre “Blachi 
Bérdé” y e suseso aki a resultá den morto di 
R. Emerencia, I. Rosa y C. Leonard. 

Esnan sospechá di a cometé e asesinatonan 
aki ta Shurickson Thomasa di 21 aña di 
edad y Giovanny Geertruida di 27 aña di 
edad. 

Ambos ta habitante di e bario Kirindongo 
Abou. Como tal nan ta sospechá ademas di 
a poseé armanan di candela, esta un pistol 
marca Sterling Marlc, caliber 380 cu 9 pa- 
tronchi, mas un revólver Clock NVE&16 
pa por a cometé e delito. 

Ámbos acusado tin pa defensa huridico abo- 
gado mr. Marije Vaders. E liquidacionnan 
aki pa nan forma sumamente drástico cu 
nan a tuma lugar na un sitio publico cu sa ta 
frecuentá bastante, ta otro caso cu a sacudi 
suela di Córsou y cu a lanta hopi susto y 


emosion den pueblo. 

Tratamento di e caso a bin dilanti caba dia 
31 di mei ultimo, pero ya ey tabata falta 
algun detaye of documento importante. 
Entre otro procésverbal di telefonnan di 
tap, rapórt psicológico, declaracionnan di 
testigo. 

Siman pasa atrobe a lceda demostrá cu e caso 
no ta cla pa tratamento publico. 

Ya na cuminsamento abogado mr. Marije 
Vaders a indicá cu lo mester scucha algun 
testigo. 

Pero pa Huez señora mr. Paulides a cuminsá 
parce cu sea mester manda e caso pa Huez 
Comisario bék pa scucha declaracionnan di 
testigo of mester scucha testigonan tras di 
portanan será di manera cu nan por papia 
y duna declaracion den tur libertad. 

Tres testigo mester scucha y nan ta entre 
otro La Croes, mama Emerencia y un otro 


testigo femenino mas. 

Huez a tuma e decision pa scucha un testigo 
masculino tras di portanan será, pero esaki 
so a dura mas cu 1 ora, te 12 or. Djey a cay 
e decision di Corte pa scucha e siguiente 
testigo tambe cu portanan será pa publico 
y prensa, te mas lat, pero en todo cu e pa- 
labracion cu 2’or lo continuá e seccion di 
tratamento cu publico aserca. 

Pa 2’or na momento cu a reanudá Huez 
a dicidi cu ya lo no tin e tratamento mas 
riba su contenido, pasobra esey sin duda 
lo exigi demasiado tempo, pero entre tanto 
ta bay scucha e di tres testigo, esta mama 
Emerencia, tambe patras di portanan será 
pa publico. 

Huez a planea cu dia 25 di óctober 2017 
lo continuá cu e tratamento, pero promé cu 
esey pa keda den reglanan di procedura lo 
tin un seccion di 13 di óctober. 
















AWEMainta Diamars, 27 Juni 2017 


11 


Portador di pasaporte Hulandes.... 

Dos homber likidá na Sto. Domingo estilo Mafia 


WILLEMSTAD - For 

di siman pasa un can- 
tidad di Polis di varios 
specialisacion ta tenien- 
do entrada hudicial na 
varios cas y apartamento 
di hotel en busca di e 
asesinonan cu a likidá 
dos homber di origen 
Nórt Africano, pero ken- 
denan tin nacionalidad 
Hulandes. 

Polis a listra den casnan 
na Ensanche Pianini na 
capital y e luhoso hotel 
Casa de Campo na E1 
Seibo a en busca di pista 
y a arestá un persona di 
interes den e caso. 

No a revelá identificacion 
di e persona cu nan a de- 
tene como sospechoso di 


a participá den e asesina- 
to di e dos hómbernan di 
nacionalidad Hulandes, 
pero cu caracteristica di 
Nórt Africano. 

Nan a haña e dos ca- 
davernan den un buraco 
den un plantacion di 
caña banda di un parada 
di transporte na Piedra 
Grande, seccion Mata de 
Palma na E1 Seibo. E de- 
tencion di e sospechoso 
a tuma lugar na Casa de 
Campo. 

Fiscal cu ta dirigi e caso ta 
Manuel Emilio Santana, 
kende a informá cu e caso 
ta avansando. 

E Consul di Hulanda na 
Santo Domingo a iden- 


tificá e dos victimanan 
di E1 Seibo como Rachid 
Benbouker di 34 aña y 
Cuma Ceviz di 36 aña. 

E dobel asesinato aki 
a completá un total di 
7 asesinato den ultimo 
simannan y cualnan tur 
ta relacioná cu asunto di 
droga. 

Procurador Fiscal di e 
region, Manuel Emilio 
Santana Montero, a con- 
firmá cu den e oranan 
benidero lo tene mas 
entrada hudicial cu casi 
sigur lo resultá den cap- 
tura di e asesinonan. 

E1 todo caso el a clasificá 
e caso como reglamento 
di cuenta pa droga. Nan 
tin pista, pero no ta bisa 


nada pa no stroba e in- 
vestigacion cu ta hopi 
avansá. 

E investigacionnan ta 
tuma lugar na distancia 
di E1 Seibo. Tabata siman 
pasa a descubri e cadaver- 
nan na un lugar cu yama 
Salto Grande, pero segun 
Fiscal autopsia a revelá 
cu nan a mata nan fo’i di 
principio di siman pasa. 

Tin informacion cu habi- 
tantenan di e bario a scu- 
cha varios tiro y zonido 
di un avioneta. 

Su siguiente dia tres vehi- 
culo a bin cu un machin 
di coba buraco y e habi- 
tantenan a yama Polis. 

E teoria policial hudicial 
ta mustra cu probable- 


mente e matonnan a 
hiba e dos hómbernan 
caminda nan a coba e bu- 
raco y a likidá nan estilo 
mafia, ya cu nan a haña 
como 12 cashi di bala na 
rand di e buraco. 

Den paña di un di e vic- 
timanan Polis a haña un 
mapa, pero pa Polis ta 
cuestion di droga. 
T’asina narcotraficanten 
ta operá. 

Fuentenan policial ta 
bisa cu e ehecucion por 
ta relacioná cu e hecho 
cu agentenan anti-droga 
Dominicano a confiscá 
800 paki di cocaina na 
San Pedro de Macoris 
dia 13 di juni ultimo y 
cu nan a detené e Colom- 
biano John Perozo na tal 
ocasion. 


For di dia 27 juni te cu 3 juli 

DIMP (Departamento di Impuesto) lo no por procesa e pagonan di DIAAAS 


DIMAS kier a informa 
na tur su clientenan cu 
for di (awe) di 27 juni te 
cu 3 juli DIMP (Depar- 
tamento di Impuesto) lo 
no por procesa e pagonan 
di DIMAS-betalingen n’e 
kassanan di DIMP. Esaki 
por tuma lugar solamente 
den e dianan menciona 
na: Hulpbestuurskantoor 
y MFA. 

DIMAS ta pidi disculpa 
pa cualkier inconvenien- 
cia cu esaki por trece 
cune. 



Website: 

www.aweraainta.cam 


IE 


Facebook: 

www. facebook.com/aweraainta 
E-mail: 

noticia @ a weraainta. com 
Tel: Fax: 


583-1400 


5&3-1444 



#lonline 



ARUBA BEACH CLUB RESORT 


One bedroom Deluxe Unit 
Available for 1 week - August 12th to 19th, 2017 
Only Awg 1,300,- for 1 week stay 


Fully equipped and comfortably sleeps 5 people 


1 bedroom with 2 queen beds 
1 small kitchen 

Living area sofa has pull out bed 


1 bathroom 
Living & dining area 

2 TVs (one in bedroom & 
one in living area) 


Interested please call 594-0909 during the following hours 
_9am to 11:30am & 3:30pm to 6pm_ 

Lectura duna pa prof. mr. Jaime Saleh 
na Simposio di CAFT/CFT a elabora riba 

E balor agrega di Reino Hulandes y 
con ta duna contenido na dje" 

(Pagina 12-13) 





Oradornan prof. mr. Jaime Saleh, drs. Glenn Thode, 

Jeroen Recourt n’e seminario di CFT, relaciona cu despedida di Presidente Age Bakker 


RECIENTEMENTE prof. mr. Jaime 
Saleh tabata orador pa duna lectura na 
ocasion di retiro di Ange Baldcer, Alberto 
Romero y di Hyden Gittens for di CFT. 
Mr. Jaime Saleh no ta un persona desconoci, 
siendo Minister di Estado, ex Gobernador di 
Antiyas, ex-Presidente di Corte Comun di 
Husticia di Aruba, Corsou, Sint Maarten 
y Bonaire, Sint Eustatius y Saba. 

E ta HLmeritus den “Constitutioneel 
Kon inkrijksrech f ” na Universiteit Utrecht. 

Relaciona cu despedida di e ehecutivonan di 
CFT, a organisa un simposio titula: “E balor 
agrega di Reino Hulandes y con ta duna 
contenido na dje”. 

E tema tabata e relacionnan entre e diferente 
entidadnan dentro di Reino Hulandes y spe- 
cialmente riba e balor agrega cu nos Reino 
Hulandes tin y con nos tur por contribui na 
haci e balor aki mucho mas grandi y mas 
visible y pa duna impulso p’esaki tin mas 
contenido. 

Mester fomenta e participacion y e sol- 
darismo dentro di Reino. E ta un hecho 
palpable cu tal motivacion ta hopi necesario 
pa move nos comunidadnan den e direccion 
pa logra un relacion mas fuerte riba tereno 
socio-economico y cultural, di tal forma cu 
cada ciudadano ta mira su balor pa ta den 
Reino Hulandes. 


Esaki ta necesario ya cu ta perdiendo demasi- 
ado tempo discutiendo asuntonan estatal 
y tin mucho puntamento di dede, tanto di 
Hulanda pa Caribe y di Caribe pa Hulanda. 

Segun mr. Jaime Saleh, ta bira tempo pa nos 
mes den Caribe mira den spiel y puntra nos 
mes kico nos mes ta haci pa promove un 
desaroyo positivo riba e tereno aki. 

Tin e dicho famoso: “Drecha e mundo, cum- 
insa cu bo mes”. 

Pues mester tin un “wake-up call” tanto den 
e sector gubernamental como den e sector 
priva, pa pone un mind-set nobo y via di un 
manera creativo, hunto cu Hulanda inicia 
e trayecto positivo pa yega n’e diferente 
nivelnan di nos comunidad pa logra restart 
e motivacion cu ta necesario. 

Den otro ocasion prof. mr. Jaime Saleh a 
menciona cu e hende no ta biba solamente 
di un Sistema Constitutional, hendenan ta 
biba den un cas di famia y den un bario y 
distrito y nan mester di pan riba mesa y un 
bon calidad di bida. 

Claro cu Estado di Derecho Democratico 
ta di suma importancia, pero tin suficiente 
ehempel rond mundo di paisnan cu tin nan 
Constitucion yena cu tur sorto di libertad y 
derecho, mientras cu e pueblo den practica 
ta biba den chaos sin libertad, hopi pobresa 
y den inseguridad. 


Nos mester djis tira un bista riba e pobresa 
y desorden den paisnan grandi y totalmente 
independiente cu tin den nos region di Ca- 
ribe y Latino America. 

Cu otro palabra: “Den practica no ta e forma 
con nos Constitucion di Reino ta legalmente 
hinca den otro sino ta ki contenido gober- 
nantenan ta duna na nos Constitucion. 

E hende, e ciudadano mester di progreso, 
bon ambiente di bida, bon vivienda, empleo, 
seguridad, condicionan adecuado riba tereno 
di salud y educasion. 

T’eseynan t’e necesidadnan primario y ta 
den e direcsion ey nos mester enfoca nos 
mes den e relacion cu nos tin den Reino 
Hulandes. 

Dunando contenido n’e balor agrega di Re- 
ino Hulandes ta trece cune cu nos mester 
por yega na otro y evita di construi muraya 
cu ta separa nos for di otro. 

Prof. mr. Jaime Saleh a enfatisa cu ta parce 
cu den e actual modernismo y populismo 
e concepto di traha muraya ta parce di ta 
algo magnetico den varios comunidad rond 
mundo. 

Lamentablemente nos ta mira esaki tambe 
den Reino Hulandes. prof. mr. Jaime Saleh 
a cita dos dicho di Rey Willem Alexander 
bisando: “Unidad sin diversidad ta sofo- 
cante, y diversidad sin union ta santo los” y 
“ta esencial cu hende ta mantene su balor y 
bibando den pas nan por keda ta diferente. 
Tur hende den Reino mester por ta participe 
den comunidad a base di igualdad y nos 
mester ta orguyoso cu nos estado di derecho 
ta proteha locual ta indefenso y evita cu ta 
solamente esnan cu ta grita mas duro ta ser 
scucha” 

UN VISION COMUN 

Cu Reino Hulandes tin un balor agrega ta 
bisto, pero nos mester yega na un vision 
comun pa dune un contenido practico di 
tal forma cu nos por garantisa nos comuni- 
dadnan un dinamismo nobo cu un mihor 
porvenir. 

Nos ambicion mester ta: “Hunto den un 
Reino Hulandes, cu un futuro positivo pa tur 
hende den e diferente comunidad di Reino 
Hulandes” 

Ta di sumo importancia cu Gobierno/Gober- 
nantenan di Hulanda y islanan den Reino 
participa activamente n’e elaboracion di 
y propaga e balor agrega di e relacion den 
Reino pa promove e progreso y e bienestar 
di e pais y institutonan publico den Reino. 

Esey tabata loke a ser palabra den e Con- 

ferencia di Reino na december 2011, pero e 
mesun tema a ser discuti e luna aki atrobe 
den IPKO na Hulanda. 

E biaha aki a ser discuti e: “Reino Ideal di 
2040”. 

E biaha aki no solamente a papia di asun- 
tonan estatal sino tambe di pobresa, edu- 
cacion, seguridad, diversidad di cultura, e 
solidaridad den Reino y Cas Real. 

Tambe a bin dilanti puntonan debil manera 
e falta di e consenshi historico, falta di cono- 
cemento di otro den Reino y diferencianan di 
e varios cultura cu ta stroba e comunicacion 
mutuo. 

E puntonan di convenio di e luna aki no mes- 
ter keda t’eynan solamente, pero nos mester 
traha na un cambio di mentalidad pa logra 
union enbez di cada biaha pensa cu mundo 
ta caba na nos frontera y na nos beachnan. 

Prof. mr. Jaime Saleh a trece dilanti cu den 
e relacion den Reino mester preveni cu e 
tecno-burocracia lo prevalece. E peligro di 
tecno-burocracia ta cu a lo largo di tempo e 
democracia ta bira solamente un aparencia 
formal y cu e problemanan politico ta bira 
asunto di institutonan independiente. 

Prof. mr. Jaime Saleh a elogia e trabou di 
CFT/CAFT y a referi na reportage di 2016 
den cual ta indica cu den cooperacion cu e 
paisnan, iniciativanan a ser tuma na yega na 
un situacion financiero duradero. 

E comision di evaluacion sinembargo no 
tabata convenci cu e paisnan, cu nan propio 
institutonan y cu nan maneho y supervision, 
por atende nan asuntonan financiero di un 
manera structura y duradero. 

Tambe prof. mr. Jaime Saleh a referi n’e 
relato di 2015 unda CFT/CAFT a indica cu 
mientrastanto e Colegio ta keda un “balanc- 
ing act” entre e funcion formal di supervisor 
y e “ruthless truth teller” como tambe ta man- 
tene e funcion di “trusted advisor”. 

FORMANAN DI COOPERACION 

Prof. mr. Jaime Saleh a menciona cu e 
retorica di problemanan den Reino no ta 
necesario y por ser evita si miembronan di 
Reino comporta nan mes como miembro di 
un comunidad mas grandi. 

Reino Hulandes mester desplega su balor 
agrega y yuda cada pais y islanan para mas 
fuerte den e mundo dinamica di awendia. 
Pesey ta necesario pa tur miembro di Reino 
pone nan forsanan hunto pa demostra e 
balor agrega di Reino Hulandes. 

E grandura di cada miembro no ta relevante. 
Loke mester bira relevante ta liderasco, ca- 
pacidad y integridad y disposicion pa traha 


hunto y un vision serio pa sostene e ambi- 
cionnan y espectativa di e comunidad pa 
desaroya un strategia duradero. 

Pa logra esaki mester logra un acuerdo cu 
ta basa riba un Gobernacion responsabel y 
e estado di derecho. 

Prof. mr. Jaime Saleh a indica cu Hulanda 
ta un entrada importante pa cu Europa y di 
otro banda Caribe Hulandes ta un trampolin 
pa Sur America. Prof. mr. Jaime Saleh ta di 
opinion cu mester re-activa e Economic Part- 
nership cu ex-Minister Jorritsma di Hulanda 
a institui pa reforsa e potencial economico 
di miembronan di Reino. 

E CONTENIDO DIE FORMA NOBO 

Prof. mr. Jaime Saleh ta referi na Articulo 
43 di Statuut cu ta indica cu Reino Hulan- 
des den su totalidad tin e deber di garantisa 
Derechonan Humano, e Derecho di Liber- 
tad, e Estado di Derecho y un Gobernacion 
Responsabel. Cu otro palabra un maneho 
conhunto y responsabilidad comun pa at- 
ende e areanan aki. 

Ta parce cu den tur esaki e articulo aki di 
Satuut no ta indica e deber social riba tereno 
di Derecho di Educacion, Derecho di Salub- 
ridad y e Lucha contra Pobresa. 

Nos ta mira cu Reino Hulandes ta garantisa y 
para p’e estado di derecho democratico, pero 
no p’e principionan di un estado di derecho 
social. Aunke den IPKO esaki ta ser reconoci, 
pero na mes momento ta conclui cu ta deber 
di cada Gobierno pa desaroya un maneho al 
respecto. E convivencia den relacion di Reino 
ta bou presion actualmente. 

Reforsando e consenshi cu aunke con leu di 
otro nos por ta, nos tur ta Hulandes den- 
tro di un solo Reinado, por conduci na un 
cambio radical pa atende e diferencianan 
socio-economico manera educacion, vivi- 
enda, salubridad y pobresa p’asina duna un 
contenido mas amplio di Reino. 

E diferencianan aki den un Reino berdadero 
ta inconcebibel y no por ta aceptabel. Cu 
otro palabra: Den Reino nos ta comparti 
alegria y tristesa conhuntamente. Nos no por 
ta den Reino pa cierto aspecto solamente. 
Esey lo haci cu e futuro di Reino Hulandes 
por ta scur. 

Si nos ta consiente di e locual ta biba den 
nos comunidadnan den Caribe Hulandes, 
nos ta conclui cu nos escogencia ta pa duna 
contenido na estado di Reino. Pa logra esey 
nos mester renoba nos confiansa den Reino. 

Despues di tur e discusionan riba e tereno 
estatal, ta tempo pa cuminsa traha na dimen- 


sion nobo y impulso nobo pa inverti den 
e desaroyo y evolucion riba tereno socio- 
economico y cultural dentro di Reino. Esaki 
ta nifica cu nos mester planea pa por discuti 
e desaroyo na nivel di Reino. 

Na varios ocasion prof. mr. Jaime Saleh a 
propone pa bin cu un “Conferencia di Reino” 
pa atende y discuti e temanan menciona den 
un concepto amplio cu envolvimento di sec- 
tor publico y sector priva. 

E ‘Conferencia di Reino” ta bay mas pro- 
fundo cu IPKO y ta duna oportunidad na 
diferente nivel di nos comunidad pa atende 
asuntonan socio- economic y cultural. 
(Nota di redaccion: “Un ehempel por ta 
e.o., e garantia pa proteha nos idioma Papia- 
mento”. E esencia di tur esaki ta cu mester 
stimula e cooperacion entre e diferente or- 
ganisacion civil dentro di Reino. 

E hubentud mester siña conoce otro pa 
elimina cierto percepcion negativo cu ta 
existi di e otro comunidadnan. 

Pero tambe e sector priva mester bin cu 
iniciativanan y no laga esaki pa solamente 
Gobierno. 

Atrobe prof. mr. Jaime Saleh pidi pa un 
“wake-up call di parti di e sector priva”) 

NA FINAL 

Prof. mr. Jaime Saleh a conclui cu mester 
bin convenionan concreto riba asunto cu ta 
importante p’e hende humilde, e ciudadano 
comun den tur nivel di nos comunidadnan. 
Mehor e comunicacion ta solamente posibel 
for di e perspectiva comun y no mester ta 
limita pa solamente e gobernantenan. 

Sin participacion di organisacionnan comu- 
nal, representantenan di e generacion mas 
hoben y personan fuera di politica, e meta 
pa duna mas contenido n’e relacionanan den 
Reino lo no duna resultado. 

Prof. mr. Jaime Saleh sinceramente ta spera 
cu Gobernantenan y Sector Publico di henter 
Reino, pero en especial di Caribe Hulandes 
ta dispuesto na tuma e iniciativa pa cuminsa 
e proceso pa duna un dimension y empuhe 
nobo den e relacion dentro di Reino Hu- 
landes. 

E iniciative mester ta di tal forma cu nos 
tur hunto por continua den un ambiente di 
properidad y bienestar. Despues di 63 aña 
di Statuut ta bira tempo cu e ciudadano di 
Reino por mira e frutanan di Statuut y cu 
Gobernantenan y Sector Priva por desaroya 
e pueblonan di Reino pa yega na un nivel 
mas eleva. 

Na final prof. mr. Jaime Saleh a gradici Age 
Bakker, Alberto Romero y Hyden Gittens 
pa nan trabou den CFT/CAFT. 

Historia di nos Papiamento 


ESAKI ta copia di e texto original di e 
prome documento (conoci te awe) na Pa- 
piamento di Aruba di 22 di juni 1803 (pre- 
cies 214 aña pasa), cu su transcripcion y 
adaptacion na Papiamento actual cu Ramon 
Todd Dandare Mag.Ling a haci, tambe den 
anexo y aki’bou. 

Su peticion ta pa AWEMainta publica esaki 
den su medio di comunicacion pa cono- 
cemento di pueblo y di otro persona di e 
documento valioso ald pa loke ta historia di 
nos Papiamento. Di antemano mi ta gradici 
boso inmensamente pa difusion di e docu- 
mento aki. Danki! 

Ramon Todd Dandaré Mag. Ling. 

Documento di 1803 - Declaracion 
firma pa 26 ciudadano di Aruba 
Transcripcion y adaptacion di Ramon 
Todd Dandaré Mag. Ling. - 22 di juni 
2017 

1. Noos ta firma por la berdad, y para Serbir 
na teenpoe qui 

Nos ta firma pa loke ta berdad, y pa (esaki) 
sirbi ora cu 

2. lo llega die moosteer 
lo tin mester (?) (di dje): 

3. qui des die teempoe koe Señor B:G: 
Quant ta poner 

Cu for di tempo cu Señor B.G. Quant ta 
poni 

4. na Serbisje die tera, Seemper noos ta 
teende coonta qui eel na/den servicio di nos 
pais, semper nos ta tende (nan) conta cu e 

5. ta maltrata noos comandeur pieter Specht 
pa toer ta ultraha (ofende/insulta) nos com- 
mandeur Pieter Specht (yamand’e) pa tur 

6. Soorto die koos y Seemper el Dh° Quant 
ta pre- 

sorto di cos y semper e tal Quant ey ta per- 

7. cura die entreponeel deen toer gobierno 
die coman- 

cura di entremet’e/interveni den (e) mane- 
ho/tur decision di Comman- 

8. deur, por Ees motibo noos ta Esprimenta 
koe deur. Pa tal motibo/Pa e motibo aki nos 
ta experencia cu 

9. Eel ta causa die toer disunion / asina koe 
a ofre- 

e ta causa di tur desunion. Ta asina a sosode 

10. Se na teempoe die comandant Engles, 
A: Creagh, 

tempo di e comandante Ingles A. Creagh, 

11. koe eel a habla koe comandant Engles, 
cu el a bisa e comandante Ingles 

12. lde noos Indiaan ta baay Lamanta contra 
cu nos, Indjan, ta bay lanta contra 


13. Engles / ariba die Ees falso tistimonio 
qui eel 

e Inglesnan. Basa riba e falso testimonio 
cu el 

14. a hasie contra noos, comandant Engles 
a baay 

a lanta contra nos, e comandante Ingles a 
bay 

15. na kaas die comandeur, kibra cañon die 
canpañia 

na cas di Commandeur, kibra garoshi di 
cañon (cayon) 

16. nan roerpert, claba cañon, toema toer 
Scopette y polber 

di e compania, claba e cañonnan, coy tur 
scopet y polbo, 

17. y bira toer caion die fortie cargaar, pa 
deen die tera, y pidie 

y bira tur cañon di forti cu tabata carga, den 
direccion di tera, 

18. asestensie, na toer barco, oen mientira, 
koe 

y pidi asistencia na tur barco. Un mentira, 
pasobra 

19. noenka tal lcoos no pasa na noos cabees, 
nunca tal cos no (a) pasa na/den nos mente. 

20. tambeen noos ta confesa, qui noos co- 
man- 

Tambe nos ta confesa cu nos comman- 

21. deur, a precura Seemper na toer llegada 
deur a percura semper, na tur yegada 

22. die barcasion Enemigo, die tira alarma 
di embarcacion enemigo, di bati alarma 

23. na Soe kaas, y tene boon guardia, y Ron- 
na su cas, y tene bon warda y ronda 

24. da toer anoche, y Seemper noos coman- 
di vigilancia tur anochi, y semper nos com- 
man- 

25. deur tabata hoento koe noos, y koe oen 
deur tabata hunto cu nos, y cu (un) 

26. boon gobierno, no Solameente na Ees 
caso 

bon maneho, no solamente na/den e 
caso(nan) 

27. allie, mas na toer Sorto die gobierno lde 
ey, ma/sino na/den tur sorto di maneho/ 
decision cu 

28. ta depende die comandeur, noos tabata 
ta depende di Commandeur, e tabata 

29. tenido abaau die oen boon order, y koe 
moe- 

tene nos na bon ordo, y cu hopi 

30. choe boon hablar, Sin oesa die ningoen 
bon palabra, sin haci uzo di ningun 

31. maltrato, ni die palabra, menos die 
castigo, 

mal trato, ni cu palabra, menos cu castigo, 

32. pa poor doena motibo die koorda, kie ta 

cu por duna motibo di/pa pensa, cu (e) ta 

33. oen omber tocado na Soe Sientier, mas 
con- 

un homber cu su cabes no ta bon, sino (al) 
con- 

34. trario, asta presente nos ta halla nos 
coman- 

trario, te dia di awe nos ta haya nos comman 

35. deur coemplido, na toer Soe rason y 
conver- 

deur un persona cumplido, bon di cabes y 
bon di 

36. Sasion y por Ser berdad noos ta firma 
palabra y como esaki ta berdad, nos ta firma 

37. Ees die noos mismo mano ofresiendo 
nos 

esaki cu nos propio man, ofreciendo/pres- 
tando nos 

38. hoeramento delantie die trubunal die 
nos mayor 

huramento dilanti di tribunal di nos 

39. gobierno 
gobierno superior. 

40. Aruba 22e junio 1803 
Aruba, 22 di juni 1803 

(Total di e texto original: 300 palabra) 

Minister dr. Carlos "Alex" Schwengle 

A elogia y gradici tur esnan 
cu ta traha den salud publico 




MINISTER di Salud Publico, Cuido 
di nos Grandinan y Deporte, dr. Carlos 
Alex Schwengle tabata presente n’e 
clausura di e celebracion di 100 aña di 
salud publico. 

Ministerio di Salud Publico ta contento 
cu a haci e fiesta di e celebracion di 100 
aña, pasobra e tabata un reto. 

Tabata algo grandi pa celebra e 100 aña 
di existencia di salud publico na Aruba, 
di cual celebracion no tabata e tanto 
aña di existencia di Directie Gezond- 
heidszorg. 

“E ta algo di elogia y gradici, p’esey a 
celebr’e na bay misa”, Minister Schwen- 
gle a indica. E celebracion a inicia cu 


baymento di misa, pasobra semper 
mester corda cu tin un forsa mas grandi 
cu tur hende. 

“Pa gradici Papa Dios cu nos t’ey y 
specialmente pa duna danki na tur 
trahador, tur esnan cu tabatey, cu t’ey 
ainda y p’esnan di futuro cu ta bay bin”, 
Minister Schwengle a expresa contento. 

A haci un apelacion pa tur den Salud 
Publico traha hunto, pasobra por tin 
diferencia y critica constructivo, pero pa 
tur traha pa un vision. Tin solamente 
un vision y Minister Schwengle a duna 
e mensahe pa hiba e paz dilanti y pa 
sigui traha uni. 

A recorda historia con salud publico a cuminsa 100 aña pasa 

Empleadonan di DVG da p'e s guiente 
100 aña di salud publico na Aruba 



DIABIERNA anochi Directie Vollcs- 
gezondheid Aruba (DVG) a celebra e 
100 añanan di existencia di Salud Pu- 
blico riba nos isla. Trahadornan di salud 
publico a yega hunto dilanti di DVG, a 
pasa un rato agradabel y a haya sa mas 
di e historia con salud publico a inicia 
na Aruba. 

E anochi aki a conta cu presencia di 
Gobernador interino, sra. Ivonne Lacle- 
Dirksz, Minister di Salud Publico, Cuido 
di nos Grandinan y Deporte, dr. Carlos 
“Alex” Schwengle, ex- empleado, pensio- 
nado y empleadonan di DVG. 

Na yegada e invitadonan tabata saca 
potret cu e backdrop di DVG 100 aña. 
Robert Jeandor y su Solo Banda Show 
a percura pa ambiente durante henter 
anochi. Invitadonan a ricibi un pin como 
recuerdo di 100 aña di existencia. 
Gobernador interino sra. Yvonne Lacle- 
Dirksz a ricibi e prome pin di DVG, 
despues a entrega e pinnan n’e ex em- 
pleado y empleadonan. 

Tambe a duna un na algun empleado di 
DVG cu tin mas di 20 aña di servicio. 
Na final di anochi tur invitado a bay cas 
feliz y tabata contento di a topa otro for 
di e ambiente di trabou. 

E historia con salud publico na Aruba a 
cuminsa 100 aña pasa ta cu vacunacion. 
Ald ta unda cu a cuminsa cu medidanan 
contra enfermedadnan contagioso cu 
vacunacion, pero tambe cu medidanan 
cu tin di haber cu higiena y di eynan e 
origen di salud publico a inicia, asina Di- 
rector di DVG, drs. Jerry Staring a splica. 
E expectativa di bida a subi drastica- 
mente, unda cu e edad di esnan cu ta 
fayece tabata bou di 50 aña, pero awor 
esald a bira entre 75 pa 80 aña. 

Tur medida cu a tuma den tur e añanan 
tabatin su efectonan y ta poni den e ex- 
pectativa di bida di un persona. 

Awor cu salud publico a cumpli 100 aña 
di existencia, DVG ta mirando pe futuro 
y esaki ta den e promocion di salud. 
“Nos tin cu percura pa hisa e conscien- 
tisacion con pa hiba un bida saludabel”, 
Jerry Staring a sigui indica. 

Salud Publico no ta solamente e absti- 
nencia di e enfermedad, pero e ta hopi 
mas pasobra e tin di haber cu felicidad 
y e desaroyo di ser humano. 

Esey t’e caminda cu DVG ta bay awor 
y Jerry Staring ta formando un organ- 
isacion cu tin e conocemento p’asina 
yega e meta. 

Regering vati Aruba 

Curso di teatro 
pa esnan di 60+ 

BIBLIOTECA Nacional Aruba ta 
ofrece un curso cortico di teatro pa 
amantenan di teatro di edad óOplus. 
E siman aki ta sera e registracion. E 
curso ta tuma lugar na Biblioteca na 
Playa cuminsando dia 3 di juli y tin 
duracion di 3 siman. 

Ultimo dia di e curso ta diabierna dia 
21 di juli. Sesionnan ta 3 biaha pa 
siman di 9or pa 12or. Registracion 
por via info(a)bibliotecanacional. aw 
tambe pa cualkier otro pregunta. 



Nutricion vs Alimentacion 



BIBLIOTECA Nacional Aruba ta invita publico pa un charla di 
sra. Magnolia Jiménez, specialista den Salud y Nutricion, tocante 
‘Nutricion vs Alimentacion’. 

Esaki ta tuma lugar na Biblioteca na Playa diaranson dia 28 di 
juni, di 5or pa 7or. 

Sra. Magnolia Jiménez a gradua na George Brown College, To- 
ronto (Canada) y ta desea di comparti su conocemento tocante 
come saludabel y tambe preparacion di cuminda cu bishitantenan 
di biblioteca. 

Sra. Magnolia Jiménez ta specialisa riba ‘stress cronico’. E charla 
ta na Spaño y ta pa adulto y ta completamente gratis. Un y tur 
cu interes p’e tema actual aki ta bon bini. 


Beroepscommissie a evalua y a tuma decision 

Wega final ta sigui awe 
diamars entre SV RCA 
y Deportivo Nacional 

Peticion di SV Dakota no ta admisibel tampoco pa reevaluacion! 



DIADOMINGO ultimo Comision di Apelacion (Beroepscom- 
missie) a ricibi e peticion di Arubaanse Voetbal Bond, unda cu 
nan a reuni p’asina trata e peticion di SV Dakota pa Comision 
di Apelacion re-evalua nan decision di siman pasa. 

Esald despues cu AVB a declara nan no admisibel pa Arbitrage. E 
Comision di Apelacion a tuma e decision cu nan tambe ta declara 
cu SV Dakota no ta admisibel pa re-evalua un decision tuma. 

E peticion pa CdA (Comision di Apelacion) re-evalua nan decision 
di parti SV Dakota a lceda entrega diasabra na CdA. 

Despues cu esaki a lceda entrega, CdA a trata e peticion y diado- 
mingo nochi nan ta informa AVB cu nan a tuma e decision cu ta 
declara e peticion di SV Dakota no admisibel. 

Cu e decision aki AVB por continua cu e play-off final entre RCA 
y Deportivo Nacional. 

Asina aki tambe e prome wega final di e campeonato 2016-2017 
lo sali ranca awe diamars 27 di juni 2017. 

Resultado di torneo di evaluación di Jose Sequera 



I yYVkW.V.LV. ..^VJ.\^SVrVL4.lV<! ; 
I ralHMdtalLluiu. 4 






DEN e weekend cu ta tras di lomba, a tuma 
lugar e torneo di evaluación di nos entrenador 
internacional Jose Sequera pa su alumnonan den 
grupo B y C. 

Participacion tabata di hobennan cu a tuma les 
durante e ultimo 2 lunanan cu IM Jose Sequera a 
duna les na nos muchanan. Algun mucha no por 
tabata presente dor di biahe pa exterior. 

Dor cu e opkomst di e muchanan den grupo C, 
tabata mucho abou, nos a pone e 2 gruponan B y 
C hunto den un solo grupo. Particion di premio a 
tuma lugar si separa pa grupo B y grupo C. 
Despues di 5 rond, tabatin un empate entre 4 
hungador. Nan tur 4, tabatin 3 V 2 punto for di 
partido. (3 gana, 1 tablay 1 perdi). 

A dicidi e ora, pa tene un knockout entre e 4 hun- 
gadornan, unda via lot ta dicidi kende ta hunga 
cu kende. 

E 2 ganadornan lo topa otro e ora den un final pa 
posición 1 y 2. Y e 2 perdedornan lo topa otro pa 
hunga pa di 3 y 4 lugar. 

Ganador den grupo B, a lceda Miguel Paes Marin. 
Y na di dos lugar a termina Mary Jane Bueno Guz- 
man. Na di tres lugar a bay pa Gael Wever. 

Den grupo A, a lceda na prome lugar Sylvi Cabral. 
Na di dos lugar a bay pa Rai Oduber. 

Entrenador Jose Sequera su lesnan ta continua e 
siman aki dialuna, diaranson y diabierne. 

Fanaticada di RCA lo sinta pariba tribune sin dak 



valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 


publiek 

Ned. Antil. Gulden ANG 

98.00 

100.00 

biljetten 

100.20 



BANCO Dl CARIBE 

OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 26 Jun, 2017 EN TOT NADER ORDER 


Per ANG 100 

Amerikaanse dollar USD 


Canadese dollar 

Zwitserse frank 
(per 100) 

Pond sterling 

Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


CAD 

CHF 

GBP 

JPY 

EUR 

DKK 

NOK 

SEK 


chq./overboeking 


1.77 

1.32 

182.91 

2.20 

158.04 

197.44 

25.81 

20.01 

19.39 


1.78 

1.34 

183.63 

2.25 

159.49 

199.25 

26.53 

20.73 

20.11 


100.00 

1.80 

1.36 

184.43 

2.31 

161.09 

201.25 

27.33 

21.53 

20.91 


DIRECTIVA di RCA kier recorda su fanaticada 
completo pa ban yega stadion awe tempran y ban 
yena e tribune cu entrada pariba banda di Fundacion 
Lotto pa Deporte. 

Promer wega t’awe diamars 27 di juni cuminsando 
pa 8or di anochi. Di dos wega ta diasabra 1 di juli 
pa 8or di anochi. 

Ambiente lo ta den man di DJ Sky, DJ Edson Jr y 
High Performance. Tambe lo tin e tambora criollo di 
Roque, Sapo, Gio y Rafa. 

Nos ekipo tricolor a sigi train duro ultimo simannan 
y ta cla pa bataya cu Nacional den e gran final. 


E meta ta pa RCA bolbe marca historia y retene e 
titulo p’asina logra e “threepeat” cu ta gana e Copa 
maximo tres aña tras di otro. 

Soldadnan Tricolor ta invita e fiel fanaticada di Punta 
Basora te Westpunt pa bin apoya y disfruta di bunita 
futbol den un dushi ambiente. Corda semper cu respet 
pa contricante, refree y tur presente. 




Mainta 


ffl 


w w w, facebook. com/a wemamta 

Aruba Volleyball Association ta informa cu 

CBN (Damas) y VENUM (Cabayeros) 
ta campeonnan di Copa AVA 2017 



COPAAVA 2017 a conoce e aña aki dos otro team Campeon 
den e categoria di Open Class. Den e clase di Damas Senior 
Centro di Bario Noord a titula Campeon y den e Cabayeros 
Senior VENUM a conkista e Copa pa aña 2017. 

Riba cancha deportivo di Centro Deportivo Betico Croes, den 
un wega cu yen di tension, e team di Damas di Centro di Bario 
Noord cu Coach Noralfa Eckmeyer a logra gana 2-1 for di e 
hoben team Tornado di SV Britannia cu Coach Jude Pietersz, 
kende a re-emplasa sra. Cheddy Lopez Henriquez. Un wega cu 
a bay casi maximo den tur e setnan y sigur e dos teamnan aki 
lo sigi bataya cu otro den e proximo Campeonato Nacional di 
Volleyball. 

Lider di Campeonato, Medelin Sapuana a haci entrega di e 
Copa Campeon hunto cu Presidente di Volleyball Association 
sra. Filomena Curiel. 

Sub Campeonnan Tornado SV Britannia tambe a ricibi nan 
Copa y nan medayanan. 

Y e ultimo wega pa COPA AVA 2017 a bay entre e cabayeronan 
di La Fama Spartans y VENUM, den cual wega ambos team a 
bataya p’e titulo y finalmente VENUM a gana cu e score di 2-0. 
VENUM cu su Coach Errol Yrausquin a bira e Campeonnan 
nobo di COPA AVA, mientras cu La Fana Spartans cu Coach 
Elmerlindo Robles de Medina a keda na di dos lugar. 

E COPA Campeon a wordo entrega na VENUM dor di Lider 
di Campeonato, Medelin Sapuana den presencia di Presidente 
di Aruba Volleyball Association sra. Filomena Curiel. 

Directiva di Aruba Volleyball Association ta gradici tur or- 
ganisacion, atleta, lider di Campeonato, Medelin Sapuana y 
muy especial e refereenan sres. Octavio Woodley y Richard 
Werleman pa nan dedicacion, aporte y participacion pa a logra 
haci COPA AVA 2017 un biaha mas exitoso ! Masha Danki. 














22 


AWEMainta Diamars, 27 Juni 2017 


MEP den Movecion 


Dakota p'e Cambio 








DIABIERNA ultimo, Partido MEP a drenta Dakota cu nan evento 
‘Dakota P’e Cambio’ cu a resulta hopi exitoso cu respaldo di un publico 
grandi y bon anima. Esald a sosode na Sede di Dangui Oduber unda e 
caminda principal a wordo sera pa trafico p’asina nan a brinda e publico 
un celebracion unico. 

Candidatonan hunto cu nan eldpo di campaña y siguidornan di MEP, 
a reuni na nan Sede of na otro puntonan di encuentro pa yega Dakota 
den paradanan bon anima cu musica y pito. 

E anochi a cuminsa un biaha mas cu reconocimento di baluartenan cu 
durante hopi aña a dedica nan tempo pa engrandece e partido. Homber 
y muhernan cu yen di balentia a yuda hiba e lucha hunto cu nos Lib- 
ertador Betico Croes y Partido MEP. Nos graditud y aprecio ta bay na 
cada un di nan. 

John Francis Jacobs a habri e anochi bou di ritmo di steelband cu a cay 
na agrado di tur presente. 

Gruponan di baile folklorico a brinda e publico un bunita presentacion. 
Tambe nan tabatin un grupo di hoben cu a sorpresa e publico cu un baile 
cu un cancion cu actualmente a pega hopi “Ban P’e Cambio”. 

Presente pa anima e anochi, nan tabatin ‘N Fuxion y Buleria. Dj Robert 
Yeah a entretene e publico cu su bon musica. Y candidatonan a baila 
rond di pista bou di e tocamento di Massive Brassband. 

Nan a presenta tambe e 5 ultimo candidatonan nobo cu a wordo lansa 
unda nan a presenta nan prome discurso politico. 

Na final, partido MEP a saca ganadornan di nan rifa. Ganadornan por 
tuma contact cu nan na sede di MEP na Santa Cruz of via nos pagina 
di Facebook. 

Por spera mas di e actividadnan aki cu lo uni nos pueblo mas cu e partido 
MEP. “Nos t’e partido di solucion p’e pueblo ald. Aruba ta duna e señal 
cu nos lder cambio. Y hunto nos ta bay pa e cambio, sin miedo!” 

Sony Pictures y Warner cu serienan 
grandi riba Video On Demand di SETAR 



SETAR, Sony Pictures Television Networks, Warner Bros y HBO 
ta contento di anuncia e lansamento di contenido di VOD di Canal 
Sony, AXN, y Warner pa tur cliente di Cable Digital di SETAR. 

E contenido di e canalnan aki awor ta “on demand”, dunando 
clientenan oportunidad di disfruta di programanan na momento 
cu nan ta desea. 

Ricibi aceso na contenidonan popular manera The Voice, Criminal 
Minds, Grey’s Anatomy, NCIS, The Blacldist, American Housewife, 
The Catch, MARVEL Agents of SHIELD, Once Upon a Time, The 


X Factor, Beyond the Tank, When We Rise, Scandal, Big Bang 
Theory, Kevin Can Wait, y mucho mas. 

Pa haya aceso, simplemente primi e boton di VOD riba bo remote 
of tune in riba canal 1 di Cable Digital. Busca e folder di HBO 
Basic y primi OK. 

Eynan lo haya e lista di contenidonan pa disfruta di dje, cuanto 
biaha cu ta desea, sin costo adicional. 

Pa mas informacion por tuma contacto cu SETAR na 525-1700. 


ESPN Play riba plataforma di TV Everywhere di SETAR 

SETAR ta contento di anuncia cu tur cliente di Cable Digital ta haya aceso na 
disfruta di e servicio di ESPN Play riba nan celular of tablet sin costo adicional. 
ESPN Play ta laga bo disfruta di programacionan en bibo of “on demand”. Bo 
por haci uzo di e app aki unda cu bo ta na Aruba, tanten cu bo tin un conexion 
di Internet, sea ta LTE of Wi-Fi. 

Pa haya aceso na ESPN Play, mester activa e servicio di TV Eveywhere (TVE) riba 
MiSETAR. Esey kiermen, cliente mester tin un account di cable riba MiSETAR. 
Sigui e siguiente pasonan: Drenta bo account di MiSETAR; Selecta bo account di 
Cable TV; Click riba TV Everywhere Settings; Click riba “Activa mi TVE”; Una 
bez bo a activ’e, scoge e TV Ratings adecua pa bo y bo famia: (Click riba e boton 
di info pa haya sa mas di e TV Ratings) 

Unabez cu TVE ta activa den MiSETAR, download e app di ESPN Play den 
App Store of Play Store, scoge SETAR y sign in cu bo username y password di 
MiSETAR. 

Mester tene cuenta si cu streaming ta usa hopi data. Si mester di mas informacion 
y/of ayudo, por tuma contacto cu SETAR na 525-1700 of whatsapp na 597-9999. 

Andin Bikker: 


POR lo reinforza principionan di bon gobernacion 



DEN conferencia di prensa di Partido POR, Plataforma e Forza 
Nobo, Parlamentario Andin Bildcer a menciona cu den Gobierno, 
POR lo reinforza e principionan di Bon Gobernacion, y a duna 
di conoce cu nan a manda un nota na Minister di Infrastructura, 
tocante otorgacion di tereno, pero e Minister a laga sa cu e no ta 
faltando na cumplimento di ley. 

Bildcer a splica cu si e Minister ta faltando ley si of no, e ta asunto 
di Ministerio Publico wak esald, pero e ta kere si, cu e Minister ta 
faltando e ley di bon gobernacion, cual un di su principionan ta 
trato igual. 


“No por t’asina cu nos ta haya documentacionnan caminda perso- 
nanan hopi ayega n’e Gobierno aki, sin pasa procedurenan ni nin- 
gun tipo di conseho di departamentonan, ta yega haya opcionnan, 
otorgamento di tereno erfpacht na gran cantidad. 

Principionan di bon gobernacion ta demostra y exigi cu tur persona 
na Aruba, cu ta haci un peticion pa un tereno of un opcion riba un 
tereno, mester haya trato igual. 

Y ora bo no haya trato igual, e articulo 340 di nos Codigo Civil ta 
bisa cu tur e contratonan aki ta nulo y e ora ey nos tin cu para un 
rato keto pensa si e Gobierno aki ta respeta principionan di bon 
gobernacion”, Andin Bildcer a splica. 


Ademas, Parlamentario Andin Bikker a splica cu POR ta bay ad- 
ministra tambe e reinforzamento di nos leynan 
wak si e mesun principionan menciona ta ap- 
plicable, pasobra Fundacion Pro Husticia ta 
haya reclamo di ciudadanonan, cu ta bisa cu 
nan mester biba cu nan yiunan sera paden, 
pasobra den bario diripiente ta bin bin 
fabrica di cement y cuminza traha bloki, 
anto cu nan mester paga sumanan cu nan 
no por afford dor cu 7 dia pa siman nan 
mester sende airco pa tin nan yiunan 
paden, pasobra nan ta haya problemanan 
respiratorio. 


“E ora tampoco principionan di bon gobernacion ta aplicable, pa- 
sobra hopi hende cu ta bin n’e fundacion ta bisa cu,entre otro, na 
Bario di Noord tin fabricanan asina ta lanta, y ora nan bay serca 
gobernantenan cu mester t’esnan responsable, incluyendo Minis- 
ter di Husticia, pa reclama cu tin cosnan cu ta tumando lugar sin 
gender vergunning, nan ta keda cu impresion cu nan lo ta tene 
man na cabes di algun di e personanan cu ta haci e actividadnan 
aki sin permiso”. 

Andin Bikker a bisa cu asina por wak den full e linea di e goberna- 
cion aki cu hopi biaha no ta reinforza nos leynan, pero cu basica- 
mente nan ta mira ta ken ta hopi serca di e gobernacion aki y e ora 
ey ta reforza e leynan, pasobra hopi di nos ciudadanonan a haya 
nan mes forza di bay Corte, pa busca proteccion di nan derechonan 
caminda cu Gobierno t’e prome yama pa reinforza nos leynan”, 
mr. Bildcer a reitera. 


E1 a agrega cu cada siman Gobierno ta bin cu mas ley cu e kier 
regula mas tipo di mercado. Pero si e ley ey no ta wordo reforza of 
no ta wordo haci na un manera cu nan por wak ken t’e persona cu 
ta wordo afecta of nos, e ora ey no ta respetando e principionan 
di bon gobernacion, anto na final di dia ta existi henter un orde- 
nanza pa loke ta leynan administrativo cu ta basa netamente den 
e principio di bon gobernacion. 

“Eynan, ora bo ta yega Corte, Corte ta bay wak como criteria si 
Gobierno lo por a yega n’e decision cu el a tuma den un caso di 
otorgacion di un tereno, den un caso di erfpacht, si e ta rein- 
forza e ley riba un persona, un instancia, of un compania 
cu tin of no gender vergunning, y esey t’e principionan cu 
ta un berguenza cu un Minister, den e caso aki sr. Benny 
Sevinger, gewoon bisa cu loke el a haci no ta contra ley. 


E mester a wordo puntra na prome lugar si loke el a haci 
ta den concordancia cu e principionan di bon gobernacion 
cu ta loke mester wordo respeta, y den esaki e Minister di 
Infrastructura ta fayando grandemente, mescos Prome Min- 
ister Eman, Minister di Husticia, Dowers y tur e demas 
Ministernan, pasobra nan no te reinforza nos 
leynan, of ta haci’e hopi subhetivo. 

E gobernacion aki mester a saca 
su conclusion for di hopi tempo, 
pero en todo caso, dia 22 di 
september pueblo lo haci esald 
pa nan”, Parlamentario Andin 
Bildcer a bisa. 

Presidente di Aruba Taekwondo Bond 

Dr. Guaicaipuro 
Jimenez a despidi 
di atletanan cu a 
biaha pa Korea 

DIALUNA merdia e team di “Train Hard Fight 
Smart” di 4 atleta di Brazil Taekwondo Stichting a 
biaha pa Korea y Presidente di Aruba Taekwondo 
Bond ARTBO dr. Guaicaipuro Jimenez, famia y 
amistadnan a despidi di nan na Airport. 

Nan a desea e team exito n’e Open di Korea cu ta 
dianan 2-7 di juli awor. E team ta bay train na e 
camp training na Seoul, Korea tambe. 

E team ta wordo guia na Korea pa ex campeon 
mundial, coach Olimpico, Hall of Famer Henk 
Meijer. Henk Meijer ta bay coach e team y lo sigui 
tur e trainingnan na Korea. 

Esaki ta djis e comienso di e actividadnan cu tin, 
despues di Korea lo sigui prepara p’e Pan Ameri- 
cano di Taekwondo na Costa Rica, Záhyon Klabér 
a clasifica te cu -63 kilo. 

Mirando e resultadonan na aña 2015 na Korea 
y e bon preparacion, dr. Guaicaipuro Jimenez ta 
convenci cu e team lo trece medaya pa Aruba for 
di Korea cu ta un campeonato di ranking G2. 


E importancia 
di cambionan di 
modern sac on den 
technologia pa 60 + Club Kibrahacha 60+ 




CLUB Kibrahacha 60+ cohuntamente cu MFA Paradera y 
Noord ta extende un invitacion pa un charla cu ta tuma lugar 
diamars 27 y diaranson 28 di juni. 

Thema di anochi ta bira: 

Kico technoligia por nifica pa 60 plus den su bida diario. Riba 
ambos anochi informativo ta bay elabora riba e medionan di 
communicacion moderno y oportunidadnan nobo cu tin pa 
servicio financiero. 

Meta di ambos anochi informativo ta pa consientisa nos cumu- 
nidad di cambionan di tecnologia cu ta influencia e bida diario 
di nos tur. Cambio den tecnologia ta beneficia nos tur y pesey ta 
importante pa nos tur participa. Nos 60 plus tambeH 

Expertonan riba e tereno ald ta bay duna splicacion con impor- 
tante e ta pa sigui e cambionan den tecnoligia cu ta facilita nos 
bida diario. Durante e anochinan aki ta bay duna informacion y 
tips con den forma simpel por sigui cambionan den teconologia. 

Hipólito "Eddy" Ras di Forsa Nobo 

E reto primordial cu Aruba tin, pa logra otro 
retonan positivo, t # e parti financiero economico 


BANCO Central di Aruba a señala cu e debe di Gobierno na fin 
di september 2016 a crece te na Afl. 4.172,1 miyon, of 87,3 por- 
ciento di e GDP (entrada di Gobierno) di Aruba. Actualmente CFT 
a trece dilanti cu pa falta di cumplimento den e prome kwartal di 
e presupuesto di 2017, e situacion financiero ta preocupante. 

Te ainda nos ta depende riba un pilar economico y pa bay traha 
riba retonan positivo pa Aruba, dependiendo riba esaki so, ta bay 
ta dificil, segun Eddy Ras di partido POR. 

Den comunicadonan anterior el a trece dilanti cu a base di estu- 
dionan haci, cu na regio di Noord tin demanda pa un MAVO / 
HAVO/VWO. 


Dos pilarnan economico cu POR a bin ta traha riba nan ta: Fourth 
Industrial Revolution. 

Expande turismo pa medio di fast ferry entre e islanan Aruba, 
Bonaire y Corsou. 

Dor di estabelece mas pilarnan economico, bo ta crea empleo cu 
mihor salario y mas variacion den profesion. 

Dor di tin mihor salario na Aruba, e habitantenan tin mas manera 
pa haci nan compras y cumpli cu na debernan. 

Cu mihor salario, directamente empleadonan lo contribui mas n’e 
premienan di beneficionan social (AZV y AOV) y Loonbelasting. 


Na regio di Paradera y Savaneta tin mester di un scol 
basico mas aserca. Tambe Eddy Ras a trece dilanti cu 
e enseñansa tradicional no ta atractivo p’e generacion 
actual cu ta sigui enseñansa actualmente. 

Pa haci enseñansa atractivo mester introduci 
“competentiegericht onderwijs” unda e alumno 
ta bira mas activo dor di bay busca informacion 
y digitalisa enseñansa. 

A base di e situacion financiero menciona, mester 
percura cu e inversionnan tuma lugar pareu cu e 
mehoracion di e situacion financiero. 

Un di e factornan cu mester labora 
riba dje pa mehora e situa- 
cion financiero, ta pa 
expande e economia 
di Aruba. Pa expande 
e economia, POR lo 
introduci pilarnan 
economico nobo. 


Pa medio di drecha e forsa di compras, directamente 
comerciantenan ta contribui mas den caha di 
Gobierno pa medio di impuesto cu nan mester 
cumpli cu nan. Dor di expande e economia 
pa medio di mas pilar economico, e entrada 
di pais Aruba lo mehora y inmediatamente 
finansa publico lo tin mas forsa. 

Drecha economia lo tin un influencia posi- 
tivo riba e calidad di bida en general, tanto 
economico y socialmente, Eddy Ras a sigui 
bisa. 

Banda di expande economia, e finansa publico 
mester wordo maneha na un manera re- 
sponsabel y cu madurez. 



Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com £7 www.facebook.com/awemainta 583“i400 á 583~1444 

8 Hoben a huramenta como miembro di Parlamento Hubenil di Aruba 




DIABIERNA ultimo den sala di Parlamento di Aruba a tuma lugar 
e huramentacion di 8 miembro di Parlamento Hubenil. 

Parlamento Hubenil ta un organisacion cu ta enfoca riba e desaroyo 
personal y social di e hobennan di Aruba. 

E hobennan cu a huramenta diabierna anochi aki ta representa EPI, 
Colegio Arubano y Pro Famia Feliz. Representando EPI a huramenta: 
Noami Albertus, Marie-Jaindrah Gomez, David Quant, Arelys Tromp 
y Maxromy Brown. 

Representando Colegio Arubano a huramenta: Gilia Croes y Faridi 
Dorff y representando Pro Famia Feliz: Steve Geerman. 

Cada un di e 8 hobennan a pasa den un trayectoria largo di prepara- 
cion cu ta ensera entre otro: Debate, cursonan, lecturanan y diferente 
encuentro. E tabata un anochi yena cu emocion den presencia di 
famia, miembronan actual, staff y demas invitado, e 8 hobennan aki 
a huramenta y asina tuma e rol di ta un ehempel pa otro hobennan 
den comunidad. 

Directiva di Parlamento Hubenil ta hopi contento y orguyoso di e 8 
hobennan ald, mirando cu nan tin un futuro prometedor nan dilanti.y 
cu esaki Parlamento Hubenil lder a manda un invitacion personal 
n’e hobennan di Aruba entre e edad di 14 pa 23 aña cu ta bay scol 
of cu ta forma parti di un organisacion pa tuma contacto cu nos na 
5 88-6860 of email nos na youthparliamentaruba@ gmail. com y asina 
tambe forma parti di e team dinamico aki y tambe crece como un 
hoben professional. 

Tambe nos kier a extende un invitacion na tur hoben cu ta interesa, 
pa join nos den nos conseho general diabierna awor 30 di juni 2017. 
Pa mas informacion lceda pendiente riba nos facebook page cual ta 
‘Youth Parliament Aruba’. 

Diabierna awor ta ultimo dia pa entrega plachinan 
di number di vehiculo di motor cu no ta den uzo 


DEPARTAMENTO di Impuesto ta participa cu diabierna awor, 
dia 30 di juni, ta ultimo dia cu por 

entrega e plachinan di number di vehiculo di motor cu no ta den 
uzo p’e siguiente lcwartaal di 2017. Si entrega e plachinan na tempo 
e cliente tin posibilidad cu e no tin mester di paga e belasting pa 
un parti di aña 2017. 

Si tin debenan di añanan anterior esakinan mester wordo paga 

prome cu entrega e plachinan pa 

2017. 

E dispensacion di belasting ta depende cuanto tempo e cliente ta 
bay laga e plachinan aden. 

E CONDICIONNAN 

T’asina cu pa un vehiculo di motor cu no ta den uzo y cu no lo bay 
ta den uzo pa un tempo, no lo tin mester di paga e impuesto di un 
of mas kwartaal durante aña. Esaki ta dispensacion di impuesto y 
ta valido solamente si cumpli cu e siguiente condicionnan. 

1. Ta entrega e plachinan di number no mas laat cu 30 di juni 2017 y 

2. E plachinan di number ta lceda aden pa por lo menos un kwartaal 
durante aña. 

ENTREGAMENTO DI PLACHI DI NUMBER 

Por entrega e plachinan di number sea na oficina principal na 


Camacuri of na un Oficina di Gobierno den districto. Mester acudi 
serca un cahero pa yena y firma un formulario. 

E formulario yama ‘Inleveren nummeren controleplaat motorrij- 
tuig’. 

Por haya e formulario ald via e website di Departamento di Im- 
puesto 

www.impuesto.aw . 

Pa medio di e formulario ta declara cu ta entrega e plachinan y ta 
duna e motibo por 

ehempel: pa motibo di biahe largo, vehiculo ta daña etc. 

PERIODO CU E PLACHI TA KEDA ADEN 

E dispensacion di impuesto ta depende tambe di con largo un cliente 
ta laga su plachinan di number aden. 

Solamente si e plachinan a keda aden pa un kwartaal completo of 
pa un termino mas largo, e ora no lo tin mester di paga e impuesto 
di e kwartaal concerni. 

Por ehempel: Si e vehiculo ta daña pa un luna so y e doño a busca 
e plachinan di number bek, e ora tog e mester paga e impuesto. 

E dispensacion no ta conta pa cada luna cu e plachi a lceda aden, 
sino pa cada kwartaal di aña. 

No ta duna dispensacion di impuesto cu forsa retroactivo. Esald ta 
pa motibo cu mester paga e impuesto delanta. 


Cu hopi tristesa nos ta anuncia fayecimento di 



Na bida “Chef Consumentenzaken” y 
alabes Director Interino di Dienst Huur & Consumentenzaken 


Nos ta expresa palabranan di mas profundo condolencia y 
hopi forsa na su famia y amigonan den e tempo dificil aki. 


Cu Luciano sosega na paz. 


Minister diAsuntonan 
Economico y Comunicacion 


dhc 


Dienst Huur- & 
Consumentenzaken 

'punenat &n&u<zt<nq 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

Bedroefd maar dankbaar voor al het moois en liefde 
die je ons gegeven hebt. Rust zacht. 



Elisabeth Berghuizen 

Betty 

*9-2-1939- t22-6-2017 

Echtgenoot: Henk Berghuizen 

Kinderen: Joop&lngrid 

Andrea & Klaas 
Marjolein 

Kleinkinderen: Cindy & Ingrid, Ashley 

Veerle, Niek, Ariane 
Jeaney, Sharina, Noah, Guido 
Vader van Jeaney, Sharina, Noah & Guido: Humphrey 
Achterkleinkind: Sebastiaan Broer: Jac & Mieke 
Neven & Nichten in Nederland 
Vrienden & Familie in Aruba & Nederland 

Gelegenheid tot condoleren in het Royal Funeral 
Home op Maandag 26 Juni van 19:00-21:00 
Crematie zal plaats vinden op Dinsdag 27 Juni van 
14:00-16:00 


Diabierna awor 

Ta ultimo dia pa paga e 
impuesto di vehiculo di motor 
p'e di dos mitar di aña 2017 

E di dos periodo aki ta cuminsa dia 1 di juli 2017 

DEPARTAMENTO di Impuesto ta 
recorda tur doño di vehiculo di motor cu 
diabierna awor, dia 30 di juni, ta ultimo dia 
pa paga e impuesto di vehiculo di motor di 
e di dos mitar di aña 2017. 

Entrante 1 di juli 2017 tur automobilista 
cu ta uzando e careteranan publico mester 
tin e belasting di aña 2017 completamente 
paga. 

Esaki ta nifica tambe cu tur auto mester tin 
e sticker blauw riba e windshield. 
Departamento di Impuesto ta conseha su 
clientenan pa haci e pago di belasting na 
tempo y no warda te na ultimo. Asina ta 
evita tambe paramento largo den rij. 

Tampoco ta consehabel laga e debe keda 
acumula y haya boet inecesariamente sea 
ta pa medio di un cobransa adicional y/of 
durante control di polis. 


IZjjjtJ 

'putt&uai (Jneuuatonty 

Cumana #44 ^ Tel: 586-4444 / 733-2906 

E: royaffu ne ral h ome@hotm ai I .co m / 593-0857 / 731-5847 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristeza na nos curazon nos ta participa 
fayecimento di nos defunto stima: 



Edward Johannes Jacobs 

Mihor conoci como Eddy 
^23-06-1953-126-06-2017 

Acto di entiero ta tuma lugar diasabra 1 di juli 2017 di 
2'or pa 4'or di atardi na Royal Funeral Home, despues 
saliendo pa Santana catolico na Sta.Cruz. 

Adres pa condolencia: Royal Funeral Home, diahuebs 

29 di juni 2017 

di 7'or pa 9'ordi anochi. 


Cu honda pena, pero conforme cu boluntad di Dios, 



Ministerio di Asuntonan Economico y Comunicacion 
tin e tristo deber di anuncia fayecimento di: 



Na edad di 92 aña 

Na bida wela di Minister mr. drs. Richard Arends 

Oportunidad pa duna condolencia ta dialuna 26 di juni 2017, entre 7:00pm - 9:00pm 

na Aurora Funeral Home 



Acto di entiero ta tuma luga diamars 27 di juni 2017 entre 2:00pm - 4:00pm 
na Aurora Funeral Home. Lo sali despues pa Santana Catolico na Oranjestad. 

Cu "Lolone" of "Lonchi" sosega na paz. 

inisterio di Asuntonan Economico y Comunicacion 

Jezus zegti'Jk ben de opstanding en het leven 
Wie in mij gelooft zal eeuwig leven." 

Hesus a bisa "Ami ta e resureccion y e bida, esun cu 
kere den Mi lo biba, 

maske e muri y tur esnan cu ta biba y ta kere den Mi 
lo no muri nunca" 

Juan 11:25-26 

Het is onze droeve plicht het overlijden bekend te 
maken van onze geliefde echtgenote, 
moeder en oma 


Mevr. Srijati Dijah Poernama 
Druiventak-Sarijoen 

Meer bekend als:"Sr'i" 

*17-04-1955 - t25-06-2017 

Gelegenheid te condoleren en afscheid nemen 
vrijdag 30 juni 2017 van 7 pm tot 9 pm 

Crematie vindt plaats in familiekring. 






çjfunenrf C itrne 


Cumana 76 
Oranjestad,Anaba 
Tel: 588-6699 
Fax: 588-6698 
/ Cel: 593-0857/560-1403 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Gradicimento / Invitashon 

Famia Koolman kier a haci uzo di e oportunidad pa 
gradici tur esunnan cu di un of otro manera a mustra 
nan sosten na momento di fayecimento I entiero di 
nos mama, wela, bisawela y tanta stima. 




Adelicia Pastora 
Koolman - Bergues, 

mihor conoci como Mamai of Mama Toya. 

02 November 1933 - 17 Junio 2017 
Tambe nos kier a manda un gradicimento special pa 
Royal Funeral Home, pa nan bon servicio. 

Un danki di curason na tur famia, bisinja, I amigonan 
di cas en especial na su docter Pedro Guero Blanco 
Alaves nos ta hasi un invitacion pa un novena na cas, 
Hooiberg 93-B cuminsando dialuna 26 di Juni pa 7or 
di anochi, I pa dialuna 3 di July pa un santo sacrificio 
di misa na Inmaculada Concepcion pa 6:30 di atardi 
sigi pa un Rosario na cas na Hooiberg 93-B. 

Boso presencia lo ta altamente apresia. 



* Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 

r 

"Señor ta mi Wardador, mi n'tin falta di nada; 

Den cunucu di yerba berde, E ta pone mi sosega. 

E ta hiba mi na awa trankil, pa mi bolbe haña forsa" 

Cu inmenso tristesa pero conforme cu boluntad di 
Dios, nos ta participa fayecimento di mi querido 
esposo, nos bon tata v nos abuelo stima: 



Sr. Jose Olindo Donata 

Mihor conoci como Olindo of Donny 
Ex-empleado di LAGO 
Naci:19maart 1938 
Muri: 24juni 2017 

Su querida Esposa: Grace Donata-Werleman 
Yiunan: Lito Donata y famia 

Lino y Andrea Donata-Arends y famia 
Nieto y Nietanan: Naomi, Kiandra, Jerainne, 
Nurainne, Lyonne, Abigail 
Mescos cu Nieto: Dwanye Kirchner 
Consuegro: Alfonso y Amancia Arends 

Rumannan: 

Sra. Viuda Aurita Petrocchi-Donata y famia 
Sr. Ovito y esposa Nina Donata-Chung y famia 
Sra. Lena y esposo Rafael Boekhoudt-Donata 
Pina Donata 

Rumanan defunto: Chila Donata 

Deta Hermans-Donata 
Adelinda Petrocchi-Donata 
Sobrino y Sobrinanan 
Swa&Cuñanan: Julio Croezey famia 

Eddy y Diana Werleman-de Kort y famia 
Filomena Werleman-Van Dinter y famia 
Taly Werleman y famia 
Frido Werleman y famia 
Suzy y Angelo Kirchner y famia 
Primo y Primo, Su bon amigonan di semper, 
Bisiñanan, Ex-Coleganan di LAGO 

Famia: Donata, Werleman, Arends, Flanegin, 
Petrocchi, Hermans, Chung, Boekhoudt, Croeze, de 
Kort,Van Dinter, Kirchnery Robert. 

Acto di entiero lo tuma lugar diahuebs 29 juni 2017 
for di 2'or pa 4'or di atardi na Aurora Funeral Home y 
despues lo sali pa Santana Catholico De Vriez na 
Sta.Cruz. 

Adres pa condolencia: Aurora Funeral Home 
diaranzon 28 juni, 2017 di 7'or pa 9'or di anochi. 

Envez di Flor of Krans lo aprecia un donacion pa 
"Wilhelmina Kanker Fonds" Lo tin un Box disponibel 
pa e bon gesto aki 




Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu inmenso dolor na nos curason pero conforme cu 
boluntad di Dios nos ta anuncia fayecimento di nos 
ser stima: 



Maria Margarita Els-Dirksz 

Mihor conoci como"Margarita","lta","Eya" 
*29-05-1942 -126-06-2017 

Acto di entiero lo wordo anuncia despues 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 




Monica J. Manosalva Carreño 

Mihor conoci como"Moni" 

*26-12-1980 -+21 -06-2017 

Na nomber di su: 

Mama : Nelly Carreño (Aruba) 

Tata : Jose Idalgo (Colombia) 

Yiunan : Christopher y Sophie (Aruba) 

Tantanan : Graciela Garnica (Francia) 

Celina Molina (Colombia) 

Libia Molina (Colombia) 

Merry Carreño (Colombia) 
Amigonan mas cerca : Romanda, Luis, Harold, 

Felipe, Blanca, Ika, Socoro, 
Narsicia. 

Sobrino- y sobrinanan, primo- y primanan, demas 

tanta y omonan na Colombia 

Coleganan y ex- coleganan, amigonan y conocirnan. 

Ta invita pa acto di despedida cu lo tuma lugar na 
Aurora Funeral Home diahuebs 29 di juni 2017 di 9'or 
pa 11 'or di mainta. Cremacion lo tuma lugar den seno 
familiar. 

Enbes di manda flor of krans, un donashon pa bon 
causa lo ta altamente aprecia. 

Preferible bini bisti na panja alegre. 

Den memoria di Luciano Maduro 


**(T\ 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

A bay laga nos inesperadamente 


Luciano José Gregorio Maduro 

*02-05-1977 -+23-06-2017 

Na nomber di su: 

Tata: tLuciano Maduro 

Mama: Sra. vda. Adilcia Maduro-v/der Biezen (Didi) 
Rumannan: Sabira y Alvin Tromp-Maduro 

Siomaira y Jozef Schwengle-Maduro 
Maroushka y Yvo Koopmans-Maduro 
Sobrinonan: Michael Curié y Nirvana Tromp 

Jean-Claude Schwengle y 
Luiguitte Hernandez y yiunan 
Yvan Koopmans y Gaby Arends 
Mark Koopmans 

Sobrina stima: 

Jean-Carla y Jarrison Koolman-Schwengle 
Madrina: PriscaTromp 

Padrino: tPedro Bislip 

Ihanan: Kyle Rosaria, Mark Koopmans 

Manera ruman/comer: Helen Velasquez 
Amiga(o)nan: LeliciaTromp 

Dhamarys Antersijn 
Jovanny Lacle 
CharleneTromp 
Carl Arends 
Francis Hernandez 
Cher Vermeer 

Omo y tantanan, primo y primanan 

Amigonan di Beach Tennis Aruba y su coleganan di 

trabow Dienst Huur en Consumenten Zaken 

Demas famia: Maduro, v/der Biezen,Tromp, Curié, 
Schwengle,Koopmans, Koolman, Hernandez, Arends, 
Rosaria, Henriquez, Rasmijn, Boekhoudt, Geerman, 
Dingelhof, Angela, Kelly, Giel, Wever, Gomez, Arcaya, 
Bislip, 

E acto di despedida ta tuma lugar diamars 27 di juni 
2017 di 9'or pa 11 'or di mainta, despues acto di 
cremacion lo tuma lugar den seno familiar. 

Adres pa condolencia: Paramira # 5, dialuna 26 di juni 
2017 di 7'or pa 9'or di anochi. 

Si en caso den nos tristesa a lubida un of otro famia, 
nos disculpa pa cu esaki. 

Nos no ta ricibi bishita di condolencia na cas despues 
di entiero. 



NOS departamento ta di luto cu e fayecimento di nos colega stima, sr. Luciano Maduro. 
Luciano tabata un persona hopi profesional, dedica y organisa. 

E tabata un persona cu ta tuma iniciativa pa cu un proyecto, busca solucion pa un prob- 
lema y semper vocifera su opinion riba un asunto of topico. E1 a usa su posicion y voz pa 
defende e derechonan di consumidor y huurdo, indica violacion di ley y protesta contra e 
abuso di poder di 

companianan y verhuurders y educa pueblo riba su derecho y debernan riba asuntonan di 
huur y consumidor. 

Tambe, Luciano tabata un persona hopi balente, dinamico y creativo. Durante e periodo 
cu Luciano a traha pa nos departamento el a sa di trece cambionan positivo y progresivo 
p’e departamento. 

Dentro di un departamento relativamente chiquito cu un budget y recursonan limita el a 
sa di saca lo maximo di nos departamento por medio di su halibidad y talentonan. 
Ademas di ta nos Chef di Asuntonan di Consumidor, Luciano tabata tambe vocero pa nos 
departamento, fotografo, administrador di nos website y pagina di Facebook, redactor di 
comunicadonan y bon consehero. 

Bo por bisa cu Luciano tabata un “jack-of-all-trades”. 

Su trabao, motivacion, inspiracion y esfuerso a contribui grandamente n’e profesionalismo 
di nos servicionan y e productividad di nos departamento. 

Nos departamento a perde un tremendo colega y amistad. Su ausencia ta un perdida grandi 
pa nos departamento, y lo haci falta sigur. 

Cu nos departamento y henter pueblo di Aruba por conmemora, aprecia y continua e lu- 
cha pa informa, educa, conscientisa y proteha e ley y derechonan riba asuntonan di huur y 
consumidor, na cual Luciano a contribui inmensamente. 

Cu nos colega Luciano sosega na paz. 

Di parti di su coleganan di Dienst Huur- en Consumentenzaken y Huurcommissieleden. 

Pensioenado y ex empleadonan a celebra 
100 aña di existencia di salud publico 



PEN SIOENADO y ex empleadonan kendenan a labora pa salud 
publico tabata contento di por tabata presente n’e celebracion di 
100 aña di salud publico. 

Pa nan tabata un placer di a sirbi comunidad pa añanan largo den 
salubridad, pasobra pa nan e cuido medico ta algo importante. 

Enfermera Norma Lacle, ex empleado a bin bek Aruba for di Hu- 
landa na 1972, unda cu el a termina su estudio di enfermeria na 
hospital, esaki a pone cu el a scoge pa traha na hospital. E1 a cum- 
insa traha den Eerste Hulp n’e hospital bieu cu tabata Hospital 
San Pedro de Verona y despues el a bay traha na Dr. Horacio E. 
Oduber Hospital den sala di operacion. 

Na 1981 el a solicita pa bay na Centro Medico San Nicolas y a 
traha eynan te cu aña 1989, pero na 1987 el a ricibi yamada di 
Departamento di Salud Publico y a tuma Norma Lacle 2 aña prome 
cu el a dicidi di bay traha eynan pa motibo cu a lo largo e trabou 
di warda a cuminsa bira pisa pa su persona. 

Pa custumbra cu e trabou nobo na Jeugdgezondheidszorg a tum’e 
1 aña, unda cu Norma a traha desde 1989 te cu 2008 ora cu el a 
baha cu pensioen. 



Jeugdgezondheid a pidi p’e traha mas tempo, pero Norma a prefera 
di bay cas. Norma Lacle a duna un gran parti di su bida laboral pa 
mehora salud publico aki na Aruba, den e diferente funcionnan cu 
el a eherce. 

Raul Wild tambe a traha na Departamento di Salud Publico den 
funcion di Hoofd Verpleegkundige. E1 a termina su estudio di 
Verpleegkundige A y B y el a traha cu pacientenan cu tabatin 
problema cu salud di curpa tambe mental den sector di psikiatria. 
Seccion Social Psildatrico (SPD) a forma su tereno di trabou y un 
tarea principal di Raul Wild tabata guia e pacientenan ambulante 
cu problema di salud mental. 

Raul Wild a traha na Hulanda, pero no den hospital. E tabatin su 
mesun oficina y tin biaha e tabata bay bishita su pacientenan na 
hospital. 

Na Hulanda e no por a haci hopi cos, pasobra no t’asina facil pa 
sali y bay bishita pacientenan, mientras cu aki na Aruba e por a 
haci mas tareay su experiencia a engrandece, pero tambe e funcion 
den salud mental tabata mas amplio. 

E tabata contento di tur loke el a haci y a indica cu cada trabou cu 
el a eherce tabata diferente. Raul Wild a laga servicio di Departa- 
mento di Salud Publico na aña 1990. 

Minister di Economia Richard Arends a duna di conoce ne tayer regional riba "Customs & Anti-Counterfeiting Policies" 


Falsificacion di marca ta igual cu labamento di placa y ta un acto castigabel 



RECIENTEMENTE a tuma lugar na Aruba e tayer cu a trata e tema di 
“Customs & Anticounterfeiting Policies” cu a wordo organisa p'e aso- 
ciacion di INTA. 

INTA t’e abreviacion pa International Trademark Association cu ta un 
asociacion global di propietarionan di marca y profesionalnan cu ta dedica 
nan mes na apoya marcanan y propiedad intelectual cu tin relacion cu 
esaki. 

E fin ta pa proteha consumidonan y pa promove un comercio husto y 
efectivo. 

Minister di Asunto Economico y Telecomunicacion, sr. Richard Arends a 
haci acto di presencia y a duna inicio n’e tayer. Den su disertacion Min- 
ister Arends a enfatisa cu e practica di falsificacion por wordo considera 
igual cu labamento di placa y labamento di placa ta un acto castigabel. 
Na final di su discurso e mandatario a desea tur participante hopi exito, 
expresando pa cada participante haci e mihor uzo di tur enseñansa y idea 
cu keda comparti durante e tayer. 

INTA mes como asociacion ta kere firmemente cu paisnan mester traha 
hunto pa intercambia informacion y idea cu e meta pa elimina tur menasa 
cu productonan falsifica ta representa. 

Cu e meta pa traha y desaroya un plan di maneho pa promove un mihor 
cooperacion entre Gobierno y Comercio Industrial pa loke ta proteccion 
contra e fenomeno di falsificacion, ta organisa diferente tayer di informa- 
cion di cual e comision di ‘anti-counterfeiting’di INTA ta un area clave 
di e asociacion pa haci esaki. 

E tayer a tuma lugar den e sala di conferencia di Camara di Comercio di 
Aruba y a conta cu presencia di representantenan di Cuerpo di Aduana, 


Propiedad Intelectual, Departamento Contra Terorismo, Crimen Or- 
ganisa, Polis, Interpol y abogadonan cu tin experticio riba e tema. 
Hunto cu Aruba, a participa Corsou, Rep. Dominicana, Jamaica, Trinidad 
SeTobago, Barbados y representantenan di marca procedente for di e.o. 
Panama y Venezuela. 

E representante di INTA den su presentacion a duna ehempel di e casonan 
cu a tuma lugar y cu ainda ta tumando lugar y a splica cu ta importante 
pa reforsa e contacto cu tur persona concerni pa amplia e conocemento 
riba e materia. 

Anterior n’e tayer Minister encarga cu Asunto Economico, sr. Arends a 
reuni cu e representante di INTA. 

N’e encuentro tambe a participa sr. Robert Kelly, Director di Oficina di 
Propiedad Intelectual. 

E encuentro tabata uno informativo riba e situacion di “Anti-counter- 
feiting”, di cual Minister tabata sumamente interesa den e desaroyonan, 
primordialmente pa sondea e posibilidad pa cuminsa actua mas efecti- 
vamente contra e actonan aki na Aruba. 

Den e cuadro aki Minister Arends a vocifera su compromiso pa brinda 
tur cooperacion necesario pa bringa e problematica. 

A keda subraya e importancia di cooperacion entre e departamentonan 
concerni, pero tambe e contacto cu paisnan den region pa keda al tanto 
di e maneho y accion cu ta tuma lugar. 

Pa Oficina di Propiedad Intelectual di Aruba e tayer a resulta hopi fruc- 
tifero, specialmente e oportunidad pa crea lasonan estrecho cu esnan cu 
ta labora diariamente riba e tereno aki y cu ta confronta diferente caso. 
Ta importante tambe pa comunidad ta consciente di e consecuencia cu 
falsificacion di marca y of producto tin. 

Como pais, Aruba mester uni pa caba cu e problematica aki. 

